cyanic-selkie/wikianc huggingface dataset:
അബ്സിസിക്ക് അമ്ലം
എ.ബി.എ(ABA) എന്നുകൂടി അറിയപ്പെടുന്ന അബ്സിസിക്ക് അമ്ലം സസ്യവളർച്ചയെ തടയുന്ന ഹോർമോണാണ്. ഡോർമിൻ എന്നും അബ്സിസിൻ II എന്നുമുള്ള പേരുകളിലാണ് ആദ്യകാലങ്ങളിൽ ഇവയെപ്പറ്റി ഗവേഷണം നടത്തപ്പെട്ടിരുന്നത്. 1963 ൽ എഫ്.റ്റി. അഡിക്കോട്ട് (F.T.Addicott) ആണ് സസ്യങ്ങളിലെ വളർച്ചയെ തടയുന്ന ഇത്തരം രാസവസ്തുക്കളെ ആദ്യമായി തിരിച്ചറിഞ്ഞ് അബ്സിസിൻ II എന്ന പേരിട്ടത്. 1963-64 കളിൽ ഈഗിൾസ്(Eagles), വാറിംഗ്(Wareing)എന്നിവർ ഏകദേശം ഒരേസമയത്ത് ബിർച്ച് ഇലകളിൽ (Betula pubescens) വളർച്ചയെ തടയുന്ന രാസവസ്തുക്കളെ കണ്ടെത്തുകയും ഡോർമിൻ എന്ന് പേരുനൽകുകയും ചെയ്തു. കോൺഫോർത്ത് എന്ന ശാസ്ത്രജ്ഞനും സംഘവും നടത്തിയ പരീക്ഷണങ്ങളിൽ ഇവ രണ്ടും അബ്സിസിക്ക് അമ്ളം ആണെന്ന് സ്ഥിരീകരിക്കപ്പെട്ടു. പുതുതായി പൊഴിയുന്ന ഇലകളിൽ ഇവയുടെ കൂടിയ ഗാഢത കാരണമാണ് അബ്സിസിക്ക് അമ്ലം എന്ന പേര് ലഭിച്ചത്. ഇതിന്റെ രാസരൂപം [3-മീഥൈൽ 5-1'(1'-ഹൈഡ്രോക്സി, 4'-ഓക്സി-2', 6', 6'-ട്രൈമെത്തിൽ-2-സൈക്ലോഹെക്സേൻ-1-യിൽ)-സിസ്, ട്രാൻസ്-2,4-പെന്റാ-ഡൈയനോയിക് അമ്ളം] എന്നാണ്.
15 കാർബണുകൾ അടങ്ങിയിട്ടുള്ള സെസ്ക്വിടെർപീൻ (Sesquiterpene) സംയുക്തമാണിത്. തൻമാത്രാവാക്യം C15H20O4. മൂന്ന് ഐസോപ്രീൻ ഘടനയോട് ഒരു സൈക്ലോഹെക്സേൻ വലയം ചേർന്നതാണത്. ഒരു ഹൈഡ്രോക്സിലും കീറ്റോഗ്രൂപ്പും കാർബോക്സിലിക് ഗ്രൂപ്പ് അന്ത്യത്തിലുള്ള സൈഡ് ചെയിനും ഇതിനുണ്ട്. സിസ് എന്നും ട്രാൻസ് എന്നും ഐസോമെറിക് രൂപങ്ങളിൽ ഇവ കാണപ്പെടുന്നുണ്ട്. മിക്ക സസ്യങ്ങളിലും സിസ് (cis) രൂപത്തിലാണ് പ്രകൃതിദത്തമായി ഇവ കാണപ്പെടുന്നത്. ജൈവപരമായി ക്രിയാശേഷി കാണിക്കുന്ന രൂപവും ഇതുതന്നെയാണ്.
ആസ്യരന്ധ്രങ്ങളുടെ അടയ്ക്കൽ
ജലത്തിന്റെ ദൗർലഭ്യം നേരിടുന്ന സന്ദർഭങ്ങളിൽ ഇലകളിലൂടെ ജലനഷ്ടമുണ്ടാകുന്നത് തടയുന്നതിനായി ആസ്യരന്ധ്രങ്ങൾ അടയുന്നത് അബ്സിസിക്ക് അമ്ലം മൂലമാണ്. ജലദൗർലഭ്യമുള്ള അവസരങ്ങളിൽ മീസോഫിൽ കലകളിലെ ക്ലോറോപ്ലാസ്റ്റ് സ്തരങ്ങളുടെ താര്യത വർദ്ധിക്കുന്നു. കോശത്തിനുള്ളിൽ രൂപപ്പെട്ട ABA പുറത്തേയ്ക്ക് വ്യാപിക്കുന്നു. മീസോഫിൽ കോശങ്ങൾ ഒന്നിൽ നിന്ന് മറ്റൊന്നിലേയ്ക്ക് പ്ലാസ്മഡെസ്മേറ്റ വഴി വ്യാപിച്ച് ആസ്യരന്ധ്രങ്ങളിലെ കാവൽ കോശങ്ങളിലെത്തുന്നു(Guard cells). ATP മീഡിയേറ്റഡ് H+/K+ അയോൺ എക്സ്ചേഞ്ച് പമ്പിനെ തടഞ്ഞാണ് ഇവ ആസ്യരന്ധ്രങ്ങളുടെ അടയ്ക്കലിന് കാരണമാകുന്നത്.
ബിർച്ച് സസ്യങ്ങളിൽ (Betula pubescens) അഗ്രമുകുളത്തിന്റെ ഡോർമൻസിയ്ക്ക് ഇവ കാരണമാകുന്നു. എപ്പിക്കൽ മെരിസ്റ്റ(അഗ്രമെരിസ്റ്റം)ത്തിൽ പ്രവർത്തിച്ച് ബഡ് ഡോർമൻസിയ്ക്കും അവസാനജോഡ് ഇലകൾ മുകുളത്തിന് സംരക്ഷണം നൽകുന്നതിനായി രൂപപ്പെടുത്തുന്നതിനും ഇവയ്ക്ക് പങ്കുണ്ട്. വിത്തുകളിൽ വളരെ വലിയ അളവിൽ ABA നിലനിൽക്കുന്ന സന്ദർഭങ്ങളിലാണ് വിത്തുമുളയ്ക്കൽ നടക്കുന്നത്. ബീജാങ്കുരണത്തിന് തൊട്ടുമുമ്പ് ABA അളവ് കുറയാൻ തുടങ്ങുന്നു. ക്രമേണ കാണ്ഡങ്ങൾ രൂപപ്പെടുകയും പൂർണ്ണധർമ്മങ്ങൾ നിർവ്വഹിക്കാൻ ശേഷിയുള്ള ഇലകൾ രൂപപ്പെടുകയും ചെയ്യുമ്പോൾ ABA അളവ് വർദ്ധിക്കുന്നു. സസ്യത്തിന്റെ വളർച്ച കൂടിയ ഭാഗങ്ങളിൽ ഇവ വളർച്ചയെ തടയുന്നു.
ജൈവസംശ്ലേഷണം
ഹരിത കണങ്ങളിലാണ് ഇവ സംശ്ലേഷിപ്പിക്കപ്പെടുന്ന ആദ്യഘട്ടങ്ങൾ നടക്കുന്നതെങ്കിലും പ്രക്രിയ പൂർണ്ണമാകുന്നത് കോശദ്രവ്യത്തിൽ വച്ചാണ്. സിയാക്സാന്തിൻ(Zeaxanthin) എന്ന രാസരൂപത്തിൽ നിന്ന് വയോലാക്സാന്തിൻ(Violaxanthin) രൂപപ്പെടുന്നു. സിയാക്സാന്തിൻ ഇപ്പോക്സിഡേയ്സ് (Zeaxanthin epoxidase- ZEP) എന്ന രാസാഗ്നിയുടെ സാന്നിദ്ധ്യത്തിലാണ് ഇത് നടക്കുന്നത്. വയോലാസാന്തിൻ പിന്നീട് 9' -സിസ് നിയോക്സാന്തിൻ (9'-cis-neoxanthin) ആയി പരിണമിക്കുന്നു. പിന്നീടത് 15 കാർബണുകളുള്ള ക്സാന്തോക്സാലുംXanthoxal), 25 കാർബണുകളുള്ള ഇപ്പോക്സി ആൽഡിഹൈഡുമാകുന്നു. 9'-cis-epoxycarotenoid dioxygenase (NCED) ആണ് ഇതിനാവശ്യമായ രാസാഗ്നി. ക്സാന്തോക്സാൽ ആണ് പിന്നീട് കോശദ്രവ്യത്തിൽ ABA ആയി മാറ്റപ്പെടുന്നത്. ആൽഡിഹൈഡ് ഓക്സിഡേയ്സസ് തുടങ്ങിയ രാസാഗ്നികൾ ഈ പ്രവർത്തനങ്ങൾക്കാവശ്യമാണ്. മോള്ബ്ഡിനം എന്ന മൂലകവും ഈ പ്രവർത്തനത്തിൽ പങ്കെടുക്കുന്നു.
1. ബയോആസ്സേ രീതിയിലൂടെ
സസ്യസാമ്പിളുകളിൽ ABA യുടെ സാന്നിദ്ധ്യം അറിയുന്നതിന് നിലവിൽ വിവിധ ബയോആസ്സേ (Bioassay) രീതികളുണ്ട്. ഇവ താഴെപ്പറയുന്ന മുഖ്യവസ്തുതകളെ അടിസ്ഥാനപ്പെടുത്തിയാണ്. 14 ദിവസം പ്രായമായ പരുത്തി വിത്തുകളിൽ ബീജപത്രപീറ്റിയോളുകൾ പൊഴിക്കുന്ന പ്രവർത്തനം ത്വരിതപ്പെടുത്തുക വഴി. ഓട്സിൽ (Avena) കോളിയോപ്റ്റൈലുകളിൽ ഇൻഡോൾ അസറ്റിക് അമ്ലം വഴി ഉത്തേജിപ്പിക്കപ്പെട്ട കാണ്ഡനേർവളർച്ച മന്ദീഭവിപ്പിക്കുക വഴി. Lemna minor എന്ന വിള സസ്യത്തിന്റെ വളർച്ചയെ മന്ദീഭവിപ്പിക്കുക വഴി. ആസ്യരന്ധ്രങ്ങളുടെ അടയലിനെ ഉത്തേജിപ്പിക്കുക വഴി. വേർതിരിച്ചെടുത്ത ഗോതമ്പ് ഭ്രൂണത്തിലെ അങ്കുരണം തടയുക വഴി. ആസ്യരന്ധ്രങ്ങളുടെ അടയൽ നരീക്ഷിക്കുക വഴിയുള്ള ബയോആസ്സേയാണ് ഇതിൽ ഏറ്റവും ഫലപ്രദം.
2. ഭൗതിക-രാസമാർഗ്ഗങ്ങളിലൂടെ
ഹൈ പെർഫോർമൻസ് ലിക്വിഡ് ക്രൊമാറ്റോഗ്രാഫി (HPLC)യും ഗ്യാസ് ക്രൊമാറ്റോഗ്രാഫിയും ഈ മാർഗ്ഗത്തിൽ ഉപയോഗിക്കുന്നു. തുടർന്ന് മാസ്സ് സ്പെക്ട്രോമെട്രി വഴി ഘടന നിർണ്ണിയിക്കുന്നു. തിൻ ലേയർ ക്രൊമാറ്റോഗ്രാഫി സങ്കേതങ്ങളും ഇതിനായി ഉപയോഗിക്കുന്നു.
3. ഇമ്മ്യൂണോആസ്സേ മാർഗ്ഗങ്ങളിലൂടെ
10-13ഗ്രാം ABA യെ വരെ ഇത്തരം മാർഗ്ഗങ്ങളിലൂടെ തിരിച്ചറിയാൻ കഴിയും. എലികളിലോ മുയലുകളിലോ ഈ ഹോർമോൺ കുത്തിവച്ചാൽ അവയിൽ ഹോർമോണിനെതിരെ പ്രവർത്തിക്കുന്ന ആന്റി ഹോർമോണൽ ആന്റിബോഡികൾ രൂപപ്പെടുന്നു. ഇത്തരം ആന്റിബോഡികളെ ഉപയോഗിച്ച് പിന്നീട് ഹോർമോണിന്റെ സാന്നിദ്ധ്യവും അളവും തിരിച്ചറിയുന്നു.
സസ്യങ്ങളിലെ ശിഥിലീകരണം
സസ്യങ്ങളിൽ അബ്സിസിക് അമ്ലത്തിന്റെ ശോഷണത്തിന് രണ്ട് കാരണങ്ങളാണുള്ളത്.
ഫേസിക് അമ്ളമായി ഓക്സീകരിക്കൽ
ABA ഓക്സീകരിക്കപ്പെട്ട് ഫേസിക് ആമ്ളമായി മാറുന്നു. (Phaseic Acid) തുടർന്ന് ഇത് സൈക്ലോഹെക്സേൻ ഴലയത്തിലെ കീറ്റോ ഗ്രൂപ്പ് നഷ്ടപ്പെട്ട് ഡൈഹൈഡ്രോ ഫേസിക് അമ്ളമായി മാറുന്നു. (Dyhydro Phaseic acic-DPA). ചില സന്ദർഭങ്ങളിൽ DPA 4'-glucoside of DPA ആകുന്നു. ഇവ രണ്ടും ഉപാപചയപ്രവർത്തനങ്ങളിൽ നിർവ്വീര്യമായവയാണ്.
ഗ്ലൂക്കോസൈഡുകളായുള്ള കോൻജുഗേഷൻ
സ്വതന്ത്ര ABA യ്ക്ക് കോവാലന്റ് ചില ലളിതഘടനയുള്ള പഞ്ചസാരത്തൻമാത്രകളുമായുള്ള കോൻജുഗേഷൻ വഴി ABA ബീറ്റാ D-ഗ്ലൂക്കോസിൽ എസ്റ്റർ (ABA-GE) ആയി മാറുകയും ഫേനങ്ങളിൽ അവക്ഷിപ്തപ്പെടുകയും ചെയ്യുന്നു.
സസ്യങ്ങളിലെ വിതരണം
സംവഹന കലകളുള്ള സസ്യങ്ങളിൽ സർവ്വവ്യാപിയായി കാണപ്പെടുന്ന ABA ബ്രയോഫൈറ്റുകളിൽ മോസ്സുകളിലും (ലിവർവേർട്ടിൽ ഇല്ല), ചിലയിനം ഫംഗസ്സുകളിലും, കാണപ്പെടുന്നു. എന്നാൽ പായലിനങ്ങളിൽ (ലിവർവേർട്ടുകളിലും) ഇവയ്ക്ക് തുല്യമായ ധർമ്മം നിർവ്വഹിക്കുന്നത് ലുണുലാറിക് അമ്ലമാണ്(lunularic acid). വേരിലെ കോശങ്ങൾ മുതൽ അഗ്രമുകുളങ്ങൾ വരെ മിക്കയിടങ്ങളിലും ഇവ ഉത്പാദിപ്പിക്കപ്പെടുന്നുണ്ട്.ഫ്ലോയം, സൈലം തുടങ്ങിയ കലകളിലും നെക്ടർ(തേൻ)-ലും ഇവ കാണപ്പെടുന്നു. ഹരിതകണങ്ങളോ മറ്റ് പ്ലാസ്റ്റിഡുകളോ ഉള്ള എല്ലാ സസ്യങ്ങളിലും ABA ഉത്പാദിപ്പിക്കപ്പെടുന്നു. 20-100 വരെ നാനോഗ്രാം/ ഫ്രെഷ് വെയ്റ്റ് ആണ് ഇവയുടെ ശരാശരി അളവ്. വികാസദശയിലുള്ള വിത്തുകളിൽ ഇവയുടെ ഗാഢത നൂറിരട്ടിയോളമെത്തും.
അബ്സിസിക്ക് അമ്ലത്തിന്റെ സംവഹനം
കാർബൺ-14 എന്ന റേഡിയോആക്ടീവ് മൂലകമുപയോഗിച്ചുള്ള പഠനങ്ങൾ കോശങ്ങളിൽ നിന്ന് കോശങ്ങളിലേയ്ക്കുള്ള ABA യുടെ സംവഹനം വളരെ വേഗത കുറഞ്ഞ രീതിയിലാണ് നടക്കുന്നതെന്ന് തെളിയിച്ചിട്ടുണ്ട്. സംവഹനകലകളായ സൈലവും ഫ്ലോയവും വഴിയാണ് ABA മിക്കവാറും സംവഹനം ചെയ്യപ്പെടുന്നത്. വേരുകളിൽ തിരശ്ചീനഗതിയിൽ ഇവ സഞ്ചരിക്കുന്നത് നിശ്ചിത ഭൂഗുരുത്വ ട്രോപ്പിക ചലനത്തിന് കാരണമാകുന്നു. സ്വതന്ത്രരൂപത്തിലാണ് പൊതുവേ ഇവ സംവഹനം ചെയ്യപ്പെടുന്നതെങ്കിലും ABA-Beta-D-glucosyl ester രൂത്തിലും ഇവ സംവഹനം ചെയ്യപ്പെടാറുണ്ട്.
പുറത്തേയ്ക്കുള്ള കണ്ണികൾ
അബ്സിസിക് അമ്ലം- സംശ്ലേഷണവും സിഗ്നലിംഗ് മെക്കാനിസവും- ചുരുക്കം
അവലംബം
വർഗ്ഗം:സസ്യഹോർമോണൂകൾ
സദൃശവാക്യങ്ങൾ
സി. ഗോപൻ രചിച്ച നാടകമാണ് സദൃശവാക്യങ്ങൾ. 2006-ൽ നാടകരചനയ്ക്കുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്. .
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:മലയാളനാടകകൃതികൾ
ടിങ്കർബെല്ല
പുറം കണ്ണികൾ
വർഗ്ഗം:മൈമറിഡെ
ആന്റണി ക്വിൻ
ഒരു മെക്സിക്കൻ-അമേരിക്കൻ നടനും ചിത്രകാരനും എഴുത്തുകാരനുമായിരുന്നു ആന്റണി ക്വിൻ(ഏപ്രിൽ 21, 1915 – ജൂൺ 3, 2001). "സോബ്ര ദ ഗ്രീക്ക്" ,"ലോറൻസ് ഓഫ് അറേബ്യ",ഫെല്ലിനിയുടെ "ലാ സ്ട്രാഡ" തുടങ്ങിയ നിരൂപകപ്രശംസയും വാണിജ്യവിജവും നേടിയ പല ചിത്രങ്ങളിലും അദ്ദേഹം വേഷമിട്ടു. രണ്ട് പ്രാവശ്യം ഏറ്റവും നല്ല സഹനടനുള്ള അക്കാദമി അവാർഡ് അദ്ദേഹം നേടി. ആദ്യത്തേത് 1952 ലെ "വിവ സാപ്റ്റ!" എന്നതിലും പിന്നീട് 1956 ൽ "ലസ്റ്റ് ഫോർ ലൈഫ്" എന്ന ചിത്രത്തിലെ അഭിനയത്തിനും. മുസ്തഫ അക്കാദ് സം‌വിധാനം ചെയ്ത "ദ മെസ്സൻ‌ജർ ഓഫ് ഗോഡ്" എന്ന ചിത്രത്തിൽ ധീരപോരാളി ഹംസയായും ,അക്കാദിന്റെ തന്നെ "ലയൺ ഓഫ് ഡസർട്ട്" എന്ന ചിത്രത്തിലെ ഉമർ മുഖ്താറായും അദ്ദേഹം വേഷമിട്ടു.
ബാഹ്യ ലിങ്കുകൾ
വർഗ്ഗം:അമേരിക്കൻ ചലച്ചിത്ര നടന്മാർ വർഗ്ഗം:അക്കാദമി പുരസ്കാരം ലഭിച്ചവർ വർഗ്ഗം:1915-ൽ ജനിച്ചവർ
അൻഫാൽ
അവതരണം: മദീന
കളമശ്ശേരി നഗരസഭ
കേരളത്തിലെ എറണാകുളം ജില്ലയിലെ കണയന്നൂർ താലൂക്കിൽ സ്ഥിതി ചെയ്യുന്ന ഒരു മുനിസിപ്പാലിറ്റിയാണ് കളമശ്ശേരി. കേരളത്തിലെ വിദ്യാഭ്യാസ, വ്യവസായ പ്രാധാന്യമുള്ള നഗരമാണിത്. വാമനപ്രതിഷ്ഠകൊണ്ട് പ്രസിദ്ധിയാർജ്ജിച്ച തൃക്കാക്കര ക്ഷേത്രം സ്ഥിതിചെയ്യുന്നത് കളമശ്ശേരി നഗരത്തിലാണ്.
ചരിത്രം
1953 ആഗസ്ത് 15-നു നിലവിൽ വന്ന പഴയ ഞാലകം പഞ്ചായത്താണ് കളമശ്ശേരി പഞ്ചായത്തായും പിന്നീട് 1990 ഏപ്രിൽ 01 നു കളമശ്ശേരി മുനിസിപാലിറ്റിയായും നിലവിൽ വന്നത്.
ചെമ്മനം ചാക്കോ
ഒരു മലയാളകവിയും അധ്യാപകനുമായിരുന്നു ചെമ്മനം ചാക്കോ (1926 മാർച്ച്‌ 7 -  2018 ഓഗസ്റ്റ് 15). വിമർശഹാസ്യമായിരുന്നു ഇദ്ദേഹത്തിന്റെ കവിതകളുടെ പ്രത്യേകത. അൻപതിലേറെ കൃതികൾ രചിച്ചിട്ടുള്ള ചെമ്മനത്തിന് കേരള സാഹിത്യ അക്കാദമി അവാർഡ് ഉൾപ്പെടെയുള്ള നിരവധി പുരസ്കാരങ്ങൾ നേടിയിട്ടുണ്ട്. വാർദ്ധക്യസഹജമായ അസുഖങ്ങളെത്തുടർന്ന് 2018 ആഗസ്റ്റ് 15-ന് പുലർച്ചെ അന്തരിച്ചു.
ജീവിതരീതി
കോട്ടയം ജില്ലയിലെ വൈക്കം താലൂക്കിൽ ഉൾപ്പെട്ട മുളക്കുളം ഗ്രാമത്തിൽ യോഹന്നാൻ കത്തനാരുടെയും സാറയുടെയും മകനായി ജനനം. കുടുംബ പേരാണ്‌ ചെമ്മനം. പിറവം സെന്റ്l, ആലുവ യു.സി. കോളജ്‌, തിരുവനന്തപുരം യൂണിവേഴ്‌സിറ്റി കോളജ്‌ എന്നിവിടങ്ങളിൽ പഠിച്ച്‌ മലയാള സാഹിത്യത്തിലും ഭാഷയിലും റാങ്കോടെ ഓണേഴ്‌സ്‌ ബിരുദം നേടി.
പിറവം സെന്റ്‌. ജോസഫ്സ് ഹൈസ്കൂൾ, പാളയംകോട്ട സെന്റ്‌ ജോൺസ് കോളേജ് , തിരുവനന്തപുരം മാർ ഇവാനിയോസ് കോളേജ് , കേരള സർവകലാശാല മലയാളം വകുപ്പ് എന്നിവിടങ്ങളിൽ അദ്ധ്യാപകവൃത്തി. 1968 മുതൽ 86 വരെ കേരളസർവകലാശാലാ പ്രസിദ്ധീകരണ വിഭാഗം ഡയറക്ടറായും സേവനമനുഷ്ടിച്ചിരുന്നു.
2006-ൽ കാക്കനാട് പടമുകളിലേക്കു താമസം മാറ്റിയ ചെമ്മനത്തിന്റെ അന്ത്യം 2018 ഓഗസ്റ്റ് 15 പുലർച്ചെ പന്ത്രണ്ടുമണിയോടെ സ്വവസതിയിൽ വച്ചായിരുന്നു. വാർദ്ധക്യസഹജമായ അസുഖങ്ങളെത്തുടർന്ന് ദീർഘകാലം കിടപ്പിലായിരുന്ന അദ്ദേഹത്തിന്റെ നില അവസാനനാളുകളിൽ വളരെ മോശമായിരുന്നു. വീട്ടിൽ അദ്ദേഹത്തിന്റെ കിടപ്പുമുറിയിൽ തന്നെ ആശുപത്രിയ്ക്ക് സമാനമായ സൗകര്യങ്ങളൊരുക്കിയാണ് അദ്ദേഹത്തെ ചികിത്സിച്ചിരുന്നത്. ഓഗസ്റ്റ് 19-ന് അദ്ദേഹത്തിന്റെ മൃതദേഹം പൂർണ ഔദ്യോഗിക ബഹുമതികളോടെ മുളക്കുളം മണ്ണൂക്കുന്ന് സെന്റ് മേരീസ് ഓർത്തഡോക്സ് കത്തീഡ്രൽ പള്ളി സെമിത്തേരിയിൽ സംസ്കരിച്ചു.
രചനാവഴി
1940-കളുടെ തുടക്കത്തിൽ സാഹിത്യ പ്രവർത്തനം ആരംഭിച്ചു. 1946-ൽ ചക്രവാളം മാസികയിൽ "പ്രവചനം "എന്ന കവിത ആദ്യമായി പ്രസിദ്ധീകരിച്ചു. വിളംബരം എന്ന കവിതാസമാഹാരം 1947-ലും പ്രസിദ്ധീകരിച്ചു. 1965-ൽ പ്രസിദ്ധീകരിച്ച "ഉൾപ്പാർട്ടി യുദ്ധം" കവിത മുതൽ വിമർശഹാസ്യം സ്വന്തം തട്ടകമായി തെരഞ്ഞെടുത്തു. 1967-ൽ കനകാക്ഷരങ്ങൾ എന്ന വിമർശകവിതാ സമാഹാരം പ്രസിദ്ധീകരിച്ചതോടെ പ്രസിദ്ധനായി. കാവ്യഭംഗിയേക്കാളേറെ വിഷയത്തിന്റെ കാലിക പ്രസക്തിയാണ്‌ അദ്ദേഹത്തിന്റെ കൃതികളെ ശ്രദ്ധേയമാക്കുന്നത്‌. തനിക്കു ചുറ്റും നടക്കുന്ന സംഭവങ്ങളെ നേരിട്ടും ആക്ഷേപ ഹാസ്യബിംബങ്ങളിലൂടെയും വിമർശിക്കുന്ന ശൈലിയാണ്‌ ഇദ്ദേഹത്തിന്റേത്‌.
ഹാസ്യകവിതാകുലപതിയായ കുഞ്ചൻ നമ്പ്യാർ കഴിഞ്ഞാൽ, മലയാള ഹാസ്യകവിതയിൽ  ഏറ്റവും  കൂടുതൽ  സംഭാവന നൽകിയിട്ടുള്ളത്  ചെമ്മനം ആണെന്നു പറയാം. ആധുനിക കേരളിയ  സമൂഹത്തിന്റെ  ചിത്രീകരണം ഇത്രയധികം മറ്റൊരു സമകാലിക കവിയുടെ കവിതയിലും കാണുകയില്ല. വിമർശസാഹിത്യത്തിലൂടെ ചെമ്മനം ഒട്ടേറെ വിവാദങ്ങളും വിളിച്ചുവരുത്തിയിട്ടുണ്ട്‌. പത്രലോകത്തെ തെറ്റുകുറ്റങ്ങൾ വിമർശന വിധേയമാക്കിയതിനെത്തുടർന്ന് കേരളത്തിലെ, ഏറ്റവും പ്രചാരമേറിയ മാധ്യമമായ മലയാള മനോരമ പ്രസിദ്ധീകരണങ്ങൾ ഏറെക്കാലം ചെമ്മനത്തിന്റെ കൃതികൾ തമസ്കരിച്ചിരുന്നു. ഇവർ പിന്നീട്‌ യോജിപ്പിലെത്തി.
അവലംബം
വർഗ്ഗം:1926-ൽ ജനിച്ചവർ വർഗ്ഗം:മാർച്ച് 7-ന് ജനിച്ചവർ വർഗ്ഗം:മലയാളകവികൾ വർഗ്ഗം:മലയാള ഹാസസാഹിത്യകാരന്മാർ വർഗ്ഗം:കോട്ടയം ജില്ലയിൽ ജനിച്ചവർ വർഗ്ഗം:കവിതക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:ഹാസ്യസാഹിത്യത്തിനുള്ള കേരള സാഹിത്യ അക്കാദമി പുരസ്‌കാരം ലഭിച്ചവർ വർഗ്ഗം:ഉള്ളൂർ അവാർഡ് ലഭിച്ചവർ വർഗ്ഗം:2018-ൽ മരിച്ചവർ വർഗ്ഗം:ഓഗസ്റ്റ് 15-ന് മരിച്ചവർ
റോൾ ഓൺ-റോൾ ഓഫ്
വാഹനങ്ങൾ കപ്പലിലും, തീവണ്ടിയിലും ഓടിച്ച് കയറ്റി കൊണ്ടുപോകുന്ന സംവിധാനത്തിനാണ് റോൾ ഓൺ-റോൾ ഓഫ് എന്നു പറയുന്നത്. പ്രത്യേക ക്രെയിനുകളുടെ സഹായമില്ലാതെ തന്നെ വാഹനങ്ങൾ കപ്പലിലും, തീവണ്ടിയിലും കയറ്റി വിദൂര സ്ഥലങ്ങളിൽ എത്തിക്കാനും അവിടെ വെച്ച് ക്രെയിനുകളുടെ സഹായമില്ലാതെ തന്നെ ഇറക്കിക്കൊണ്ടു പോകാനും ഈ സംവിധാനത്തിലൂടെ കഴിയും. ഇന്ത്യയിൽ കൊങ്കൺ റെയിൽവേയിൽ മാത്രമെ ഈ സൗകര്യമുള്ളൂ. ഇതിനായി കപ്പലിൽ വാഹനങ്ങൾ കയറ്റുമ്പോഴും ഇറക്കുമ്പോഴും മാത്രം പ്രവർത്തന ക്ഷമമാക്കുന്ന പ്രത്യേകതരം പാലം (റാമ്പ്) കപ്പലിലും, ട്രെയിനിലും സ്ഥാപിക്കുന്നു. ട്രക്കുകളിലും മറ്റ് ചരക്ക് വാഹനങ്ങളിലും ചർക്കുകൾ കയറ്റിയതിനു ശേഷം നേരിട്ട് തീവണ്ടിയിലും മറ്റും ഓടിച്ച് കൊണ്ടു പോകാമെന്നതിനാൽ വളരെയധികം സമയും ധനവും ലാഭിക്കാൻ കഴിയുന്നു. thumb|right|റോ‌-റോ കപ്പൽthumb|left|റോ‌-റോ തീവണ്ടി
അവലംബം
RoRo-skip
ശിവഗംഗ ജില്ല
തെക്കേ ഇന്ത്യൻ സംസ്ഥാനമായ തമിഴ്നാട്ടിലെ ഒരു ജില്ലയാണ് ശിവഗംഗ ജില്ല (തമിഴ് : சிவகங்கை மாவட்டம்). ശിവഗംഗ നഗരമാണ് ജില്ലയുടെ ആസ്ഥാനം. ജില്ലയുടെ വടക്ക് കിഴക്കായി പുതുക്കോട്ട ജില്ലയും വടക്ക് ഭാഗത്ത് തിരുച്ചിറപ്പള്ളി ജില്ലയും തെക്ക് കിഴക്കായി രാമനാഥപുരം ജില്ലയും തെക്ക് പടിഞ്ഞാറായി വിരുദനഗർ ജില്ലയും പടിഞ്ഞാറായി മധുര ജില്ലയും സ്ഥിതി ചെയ്യുന്നു. കാരക്കുടി, മനമധുരൈ, ശിവഗംഗ, ദേവക്കോട്ട, തിരുപ്പട്ടൂർ, കലയർ കോവിൽ എന്നിവയാണ് പ്രശസ്തമായ നഗരം.
thumb|right|Chettinad cuisine thumb|right|A Palatial house in Chettinad thumb|180px|right|The Holy dargah of Paanch Peer Shuhadaa at Kannar Road, [[Manamadurai]]
ട്രുക്കു ജനങ്ങൾ
ട്രുക്കു (ചൈനീസ്: 太魯閣 族; പിൻയിൻ: Tàilǔgé zú, also romanized as ടരോകോ) ആളുകൾ സ്വദേശികളായ തായ്വാൻ ജനതയാണ്. ട്രുക്കു ജനത താമസിക്കുന്നത് ടരോകോ തായ്വാൻ പ്രദേശത്താണ്. റിപ്പബ്ലിക് ഓഫ് ചൈനയിലെ എക്സിക്യൂട്ടീവ് യുവാൻ, 2004 ജനുവരി 15 മുതൽ ട്രുക്കുവിനെ ഔദ്യോഗികമായി അംഗീകരിച്ചിട്ടുണ്ട്. തായ്വാനിലെ പന്ത്രണ്ടാമത്തെ ആദിവാസിഗ്രൂപ്പാണ് ട്രുക്കു. മുമ്പ്, ട്രുക്കുവും മറ്റു സീഡിക് ആളുകളും ആറ്റയൽ ഗ്രൂപ്പിൽ വർഗ്ഗീകരിക്കപ്പെട്ടിരുന്നു.
ശിവഗംഗ ജില്ല
അവലംബം
വർഗ്ഗം:തമിഴ്‌നാട്ടിലെ ജില്ലകൾ
ട്രുക്കു ജനങ്ങൾ
1914 ലെ ട്രൂക്കു യുദ്ധത്തിൽ ട്രൂക്കു ജപ്പാനീസിനോട് ചെറുത്തുനിൽക്കുകയും യുദ്ധം ചെയ്യുകയും ചെയ്തു.
അവലംബം
വർഗ്ഗം:ട്രുക്കു ജനത
സ്കൈഫാൾ
ഇയോൺ പ്രൊഡക്ഷൻസിന്റെ ജെയിംസ് ബോണ്ട് പരമ്പരയിൽ പെടുന്ന ഇരുപത്തിമൂന്നാമത്‌ ചലച്ചിത്രമാണ് സ്കൈഫാൾ. എംജിഎമ്മും കൊളമ്പിയ പിക്ചേഴ്സുമാണ് ചിത്രത്തിന്റെ വിതരണക്കാർ. ഡാനിയൽ ക്രൈഗ് ജെയിംസ് ബോണ്ടായി അഭിനയിക്കുന്ന മൂന്നാമത്തെ ചലച്ചിത്രമാണിത്. ചിത്രത്തിൽ യാവിയർ ബാർഡെം റൗൾ സിൽവ എന്ന പ്രതിനായകനായി അഭിനയിക്കുന്നു. സാം മെൻഡിസ് സംവിധാനം ചെയ്യുന്ന ചിത്രത്തിന്റെ തിരക്കഥ തയ്യാറാക്കിയിരിക്കുന്നത് ജോൺ ലോഗൻ, നീൽ പർവിസ്, റോബർട്ട് വേഡ് എന്നിവർ ചേർന്നാണ്.
സ്കൈഫാളിന്റെ ആദ്യ പ്രദർശനം 2012 ഒക്ടോബർ 23ന് നടന്നു. ഒക്ടോബർ 26ന് ചിത്രം ഇംഗ്ലണ്ടിലും നവംബർ 9ന് അമേരിക്കയിലും സ്കൈഫാൾ പുറത്തിറങ്ങി. ഐമാക്സിൽ പ്രദർശിപ്പിക്കുന്ന ആദ്യ ബോണ്ട് ചിത്രം കൂടിയാണ് സ്കൈഫാൾ. ആദ്യ ജെയിംസ് ബോണ്ട് ചിത്രമായ ഡോ. നോ (1962) പുറത്തിറക്കിയതിന്റെ അമ്പതാം വാർഷികം കൂടിയായിരുന്നു 2012 ഒക്ടോബർ. ചിത്രം വിമർശർക്കിടയിലും ബോക്സ് ഓഫീസിലും നല്ല അഭിപ്രായമാണ് നേടിയത്.
അവലംബം
വർഗ്ഗം:ജെയിംസ് ബോണ്ട് ചിത്രങ്ങൾ
സെന്റ് മേരീസ് കത്തീഡ്രൽ ബസിലിക്ക, എറണാകുളം
എറണാകുളം ജില്ലയിലെ എറണാകുളം-അങ്കമാലി അതിരൂപതയുടെ കീഴിലുള്ള ബസിലിക്കയാണ് സെന്റ് മേരീസ് ബസിലിക്ക. സീറോ-മലബാർ സഭയുടെ കീഴിലാണ് 1112 - ൽ സ്ഥാപിതമായ ഈ ദേവാലയം സ്ഥിതി ചെയ്യുന്നത്.
പുറത്തേക്കുള്ള കണ്ണികൾ
വർഗ്ഗം:എറണാകുളം ജില്ലയിലെ ക്രിസ്ത്യൻ പള്ളികൾ വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ വർഗ്ഗം:കേരളത്തിലെ ബസിലിക്കകൾ
തൗബ
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ ഒൻപതാം അദ്ധ്യായമാണ്‌ തൌബ (പശ്ചാത്താപം).
അവതരണം: മദീന
സൂക്തങ്ങൾ: 129
പുറത്തേക്കുള്ള കണ്ണികൾ
ആറു കാര്യങ്ങള് ഉള്ക്കൊള്ളുന്നതാണ് തൗബ. എങ്ങനെ പശ്ചാത്തപിക്കണമെന്ന് ഒരു ഗ്രാമീണന് ഖലീഫ അലിയോടു ചോദിച്ചു. ഉത്തരം ഇങ്ങനെയായിരുന്നു: ` ആറു കാര്യങ്ങള് ഉള്ക്കൊള്ളുന്നതാണ് തൗബ. (1) സംഭവിച്ചതില് ഖേദമുണ്ടാവുക, (2) നഷ്ടപ്പെട്ട നിര്ബന്ധ ബാദ്ധ്യതകള് നിറവേറ്റുക, (3) ആര്ക്കെങ്കിലും വല്ലതും നല്കാന് ബാദ്ധ്യതയുണ്ടെങ്കില് തിരിച്ചുകൊടുക്കുക, (4) ഉപദ്രവിച്ചിട്ടുണ്ടെങ്കില് ക്ഷമ ചോദിക്കുക, (5) മനസ്സിനെ അല്ലാഹുവിനുള്ള അനുസരണയില് ലയിപ്പിക്കുക. (6) അല്ലാഹുവിനുള്ള അനുസരണയുടെ കയ്പ് അതിനെ അനുഭവിപ്പിക്കുക. സംഭവിച്ച കളങ്കങ്ങളെ തുടച്ചുകളഞ്ഞ്, തെളിച്ചം വരുത്തലാണ് തൗബയുടെ വഴി. സര്വ വാതിലുകളും അടഞ്ഞാലും തൗബയുടെ വാതില് തുറന്നുകിടക്കും. നമ്മുടെ പശ്ചാതാപം കാത്ത് കൈനീട്ടിയിരിക്കുകയാണ് ദയാലുവായ അല്ലാഹു. ഹൃദയത്തിന്റെ അടപ്പുകള് തുറന്ന്, എല്ലാം ഏറ്റുപറഞ്ഞ് മടങ്ങാനുള്ള വഴിയാണത്. പാപിയേയും പരിശുദ്ധനേയും സ്നേഹത്തോടെ ഉള്ക്കൊള്ളുന്ന അലിവിന്റെ ആകാശം. ആരെയും അവഗണിക്കുന്നില്ല, ഒന്നും തിരികെ ചോദിക്കുന്നില്ല, പാപങ്ങളുടെ പേരില് ഒന്നു മനസ്സു നൊന്താല് മതി, എല്ലാം മായ്ക്കപ്പെടും. ഒന്ന് കണ്ണു നനഞ്ഞാല് മതി,എല്ലാം മാഞ്ഞുപോകും. എവിടെ വെച്ചും എപ്പോഴും അടുക്കാന് കഴിയുന്ന ആ സ്നേഹനാഥനോടുള്ള നമ്മുടെ ബന്ധം എത്രയുണ്ടെന്ന് നിരന്തരമായി നാം പുനര്വിചാരം നടത്തണം . സുജൂദില് നിന്ന് ഉയരാനാകാത്തത്രയും പാപങ്ങള് ചെയ്തുകൂട്ടിയിട്ടും എന്തേ എന്റെയും നിങ്ങളുടേയും പ്രാര്ഥനയുടെ സമയമിത്രയും കുറഞ്ഞുപോകുന്നത്..?. ഓരോ ദിവസത്തേയും പ്രാര്ഥനാ നേരങ്ങളില് ഒരിക്കലെങ്കിലും മനസ്സൊന്ന് പിടയുന്നുണ്ടോ... പ്രാര്ഥനമാത്രമല്ല, മനുഷ്യോപകാര പ്രവര്ത്തനങ്ങളും കരുണയുള്ള ജീവിതവും പശ്ചാതാപത്തിന്റെ വഴികളാണെന്ന് ഖുര്ആന് ഉണര്ത്തുന്നുണ്ട്.
സോനിപത് (ലോകസഭാമണ്ഡലം)
ലഘുചിത്രം| [[ഹരിയാണ|ഹരിയാന സംസ്ഥാനത്തെ ഇന്ത്യൻ ലോക്സഭാ നിയോജകമണ്ഡലങ്ങൾ, സോണിപത് ലോക്സഭാ മണ്ഡലം 6 ആണ് ]] വടക്കേ ഇന്ത്യ യിൽ ഹരിയാന സംസ്ഥാനത്തിലെ 10 ലോകസഭാ മണ്ഡലങ്ങളിൽ ഒന്നാണ്  സോനിപത്  ലോകസഭാമണ്ഡലം (सोनीपत लोकसभा निर्वाचन क्षेत्र  ). ബിജെപി യിലെ രമേഷ് ചന്ദർ കൗശിക് ആണ് ഇപ്പോഴത്തെ ലോകസഭാംഗം
നിയമസഭാമണ്ഡലങ്ങൾ
നിലവിൽ സോണിപത് ലോക്സഭാ മണ്ഡലത്തിൽ ഒമ്പത് വിധസഭ (നിയമസഭ) നിയോജകമണ്ഡലങ്ങളുണ്ട്. ഇവ:
കുറിപ്പുകൾ
വർഗ്ഗം:ഹരിയാനയിലെ ലോകസഭാമണ്ഡലങ്ങൾ
നീലക്കുറിഞ്ഞി
ലഘുചിത്രം|കൊട്ടാക്കമ്പൂർ വില്ലേജിലെ കടവരിയിലെ  കുറിഞ്ഞി    സാങ്ങ്ചറി. പശ്ചിമഘട്ട മലനിരകളിൽ 1500 മീറ്ററിനു മുകളിൽ ചോലവനങ്ങൾ ഇടകലർന്ന പുൽമേടുകളിൽ കാണപ്പെടുന്ന കുറ്റിച്ചെടിയാണ് നീലക്കുറിഞ്ഞി (ശാസ്ത്രീയ നാമം: Strobilanthes kunthianus). കുറിഞ്ഞി വർഗ്ഗത്തിലെ റാണി എന്നറിയപ്പെടുന്നു. 12 വർഷം കൂടുമ്പോൾ കൂട്ടത്തോടെ പൂക്കുന്നു എന്നതാണ് ഇതിന്റെ പ്രത്യേകത. 2006 കാലയളവിലാണ് ഇവ അവസാനമായി പുഷ്പിച്ചത്. 2018 മെയ് മാസത്തിൽ നീലക്കുറിഞ്ഞിയുടെ വരവ് പ്രതീക്ഷിച്ചിരുന്നു എങ്കിലും മഴയുടെ കൂടുതൽ മൂലം സെപ്റ്റംബർ മാസത്തേക്ക് നീണ്ടു. ഏറ്റവും കൂടുതൽ കുറിഞ്ഞി പൂക്കുന്ന ഇരവികുളം ദേശീയോദ്യാനം മഴക്കൂടുതൽ മൂലം സെപ്റ്റംബർ 04 നു ശേഷം മാത്രമാണ് കുറിഞ്ഞി പൂത്തത് കാണാൻ തുറന്നു കൊടുത്തത്. ലോകപൈതൃക പദവിയിലേക്ക് പശ്ചിമഘട്ടത്തിനെ ഉയർത്തുന്നതിൽ കുറിഞ്ഞികൾ വളരെ ഗണ്യമായ പങ്കുവഹിച്ചിട്ടുണ്ട്.
ലോകത്തു തെക്കുകിഴക്കൻ ഏഷ്യൻ രാജ്യങ്ങളിൽ മാത്രം കാണപ്പെടുന്ന ഇവ ഏകദേശം 450 ഇനങ്ങളുണ്ട്. ഇവയിൽത്തന്നെ 40 ശതമാനവും ഇന്ത്യയിലാണുള്ളത്. പശ്ചിമഘട്ടത്തിൽ മാത്രം 64 തരം കുറിഞ്ഞികൾ ഉണ്ടെന്നാണ് പഠനങ്ങൾ തെളിയിക്കുന്നത്. സമുദ്ര നിരപ്പിൽ നിന്നും ഏകദേശം 1200 മീറ്റർ ഉയരത്തിലാണ് ഇവ വളരുന്നത്.
കാണപ്പെടുന്ന സ്ഥലങ്ങൾ
നീലഗിരി കുന്നുകൾ, പളനി മലകൾ, ‍മൂന്നാറിനു ചുറ്റുവട്ടത്തുള്ള ഹൈറേഞ്ച്മലകൾ എന്നിവിടങ്ങളിലാണ് കുറിഞ്ഞിച്ചെടികൾ കാണപ്പെടുന്നത്‌. മൂന്നാറിൽ ഇരവികുളം ദേശീയോദ്യാനത്തിൽ ഏക്കറുകളോളം പരന്നു കിടക്കുന്ന നീലക്കുറിഞ്ഞി ചെടികൾ കാണാം. സമീപത്തുള്ള കടവരി, കാന്തല്ലൂർ, കമ്പക്കല്ല് എന്നിവിടങ്ങളിലും നീലക്കുറിഞ്ഞി ധാരാളമുണ്ട്. രാജമല, മറയൂർ, സൈലന്റ് വാലി എന്നിവിടങ്ങളിലും കുറിഞ്ഞിച്ചെടികൾ കാണപ്പെടുന്നു.
തമിഴ്‌നാട്ടിൽ കൊടൈക്കനാലും പരിസര പ്രദേശങ്ങളുമാണ് കുറിഞ്ഞിയുടെ കേന്ദ്രം. ഊട്ടിയിൽ മുക്കൂർത്തി ദേശീയോദ്യാനത്തിലെ മുക്കൂർത്തി മലയിലാണ്. കൊളുക്കുമലയിലും കുറിഞ്ഞിച്ചെടികൾ കാണപ്പെടുന്നു. തമിഴിൽ കൊളുക്ക് എന്നാൽ തണുപ്പ് ആണ്. എപ്പോഴും തണുപ്പിൽ മരവിച്ചിരിക്കുന്നതിനാൽ ആണ് ഈ മലയ്ക്ക് കൊളുക്കുമല എന്ന പേര് വരാൻ കാരണം.
പ്രത്യേകത
ഒറ്റയ്ക്കു കണ്ടാൽ ഒരു പ്രത്യേകതയുമില്ലാത്ത പൂവാണ് കുറിഞ്ഞി. സീസണിൽ ഇവ ഒരു പ്രദേശത്ത് വ്യാപകമായി പൂത്തു നിൽക്കുന്നത് ഹൃദയഹാരിയായ കാഴ്ചയാണ്. ഹിമാലയത്തിലെ പൂക്കളുടെ താഴ്വരയെ അനുസ്മരിപ്പിക്കുന്നതാണ് ഈ കാഴ്ച്ച. പൂത്ത് പത്തു മാസം കഴിയുമ്പോഴാണ് ഇവയുടെ വിത്ത് പാകമാകുന്നത്.
നീലക്കുറിഞ്ഞി പൂക്കുന്നത് അശുഭകരമാണെന്നാണ് ചില ആദിവാസി വിഭാഗങ്ങളുടെ വിശ്വാസം. മറ്റു ചിലർ ഈ പൂക്കൾ മുരുകന് കാഴ്ചയായി അർപ്പിക്കുന്നു. ഈ ചെടിക്കോ പൂവിനോ ഔഷധഗുണമുള്ളതായി കണ്ടെത്തിയിട്ടില്ല. പുഷ്പ്പിച്ചു കഴിഞ്ഞു അൽപനാളുകൾക്കു ശേഷം ഇവയിൽ നിന്ന് മുതുവാന്മാർ തേൻ ശേഖരിക്കാറുണ്ട്.
ആദിവാസി വർഗമായ തോടർ പ്രായം കണക്കാക്കുന്നത് നീലക്കുറിഞ്ഞി പൂക്കുന്നതിന്റെ അടിസ്ഥാനത്തിലാണ്.
കുറിഞ്ഞിത്തിണ
ആദിവാസികൾ തിനയെന്നു വിളിക്കുന്ന കുറിഞ്ഞിക്കു അവരുടെ ആചാര-അനുഷ്ടാനങ്ങളിൽ സവിശേഷ പ്രാധാന്യമുണ്ട്. തമിഴ് സംഘസാഹിത്യത്തിൽ പശ്ചിമഘട്ട മലനിരയ്‌ക്ക് കുറിഞ്ഞിത്തിണ എന്നാണ് പേരിട്ടിരിക്കുന്നത്.
പൂക്കാലം
12 വർഷത്തിൽ ഒരിക്കൽ നീലക്കുറിഞ്ഞി ഒരുമിച്ചു പൂക്കുന്നത് 1838-ലാണ് കണ്ടുപിടിച്ചത്. മൂന്നു ജർമൻ ശാസ്ത്രജ്ഞർ അടങ്ങിയ ഒരു സംഘം ദശകങ്ങൾക്കുമുമ്പ് കുറിഞ്ഞിയെപ്പറ്റി ഗൗരവമായ പഠനങ്ങൾ നടത്തിയിരുന്നു. പലതവണ മാറ്റിയ ശേഷമാണ് ശാസ്ത്രനാമം സ്ട്രോബിലാന്തസ് കുന്തിയാനസ് (Strobilanthes kunthianas) എന്നു നിശ്ചയിച്ചത്. ജർമൻ സംഘാംഗമായിരുന്ന കുന്തിന്റെ (Kunth) പേരിൽ നിന്നാണ് കുന്തിയാനസ് എന്ന പേരു വന്നത്. മൂന്നാറിലെ നീലക്കുറിഞ്ഞിയും സമീപ പ്രദേശമായ കാന്തല്ലുരിലെ നീലക്കുറിഞ്ഞിയും തമ്മിൽ വ്യത്യാസമുണ്ട്. മൂന്നാറിലേതിനേക്കാൾ ഉയരം കൂടിയ ചെടികളാണ് കാന്തല്ലൂരിൽ കാണുന്നത്. കാലാവസ്ഥയിലെ വ്യത്യാസമാണ് ഇതിനു കാരണം.
പരാഗണം
കുറച്ചുകാലം മുൻപുവരെ നീലക്കുറിഞ്ഞിയുടെ പരാഗണം നടക്കുന്നത് കാറ്റിലൂടെ ആണെന്നാണ് ശാസ്ത്രലോകം വിചാരിച്ചിരുന്നത്. എന്നാൽ കുറിഞ്ഞിപ്പൂക്കളിൽ പരാഗണം നടത്തുന്നത് തേനീച്ചകൾ ആണെന്ന് ലോകത്തിലെ ഏറ്റവും പഴക്കമുള്ള ബയോളജിക്കൽ സൊസൈറ്റിയായ ലിനയൻ സൊസൈറ്റി ഓഫ് ലണ്ടൻ-ന്റെ ജേണലിൽ പ്രസിദ്ധീകരിച്ചതോടെയാണ് കുറിഞ്ഞിയുടെ പരാഗണ രഹസ്യം അനാവരണമായത്. കുറിഞ്ഞികളുടെ 12 വർഷത്തെ തപസ്സിനു തുടക്കമിടുന്നത് അപിസ് സറാന ഇൻഡിക എന്ന് ശാസ്ത്രനാമമുള്ള തേനീച്ചകളാണ്.
വേനൽക്കാലം കഴിഞ്ഞു പുതുമഴ പെയ്യുന്നതോടെ കുറിഞ്ഞി വിത്തുകൾ മുളച്ചു കുറിഞ്ഞിത്തൈകൾ ഉണ്ടാകുന്നു. ഒരു ചതുരശ്ര മീറ്ററിൽ ഏകദേശം 700 തൈകൾ ഉണ്ടാകും.
കുറിഞ്ഞികളിലെ മഹാവിസ്ഫോടനം
(ബിഗ് ബാങ്) പൂക്കാലമാകുമ്പോൾ പരമാവധി പുനരുൽപ്പാദനത്തിന് ശ്രമിക്കുന്നവയാണ് കുറിഞ്ഞിച്ചെടികൾ. ഇതിനെ പ്രത്യുൽപ്പാദന മഹാ വിസ്ഫോടനം (Reproductive mega big bang) എന്ന് വിളിക്കുന്നു. കൂടുതൽ പൂക്കൾ ഉൽപ്പാദിപ്പിക്കാനും ഉണ്ടാകുന്ന പൂക്കളെയെല്ലാം പരമാവധി പരാഗണവിധേയമാക്കി വിത്തുൽപ്പാദനം നടത്താനും സസ്യം ശ്രമിക്കും.
ടൂറിസം
കേരളത്തെയും തമിഴ്നാടിനേയും സംബന്ധിച്ച് കുറിഞ്ഞി പൂക്കുന്ന സമയം ടൂറിസം വികസന കാലം കൂടിയാണ്. 2006-ലെ സീസണിൽ ഇരവികുളം ദേശീയോദ്യാനത്തിൽ ഒരുദിവസം 3500-നു മേൽ സന്ദർശകർ എത്തിയെന്നാണ് കണക്ക്.
2006 ആഗസ്ത് മുതൽ മൂന്നു മാസത്തോളം അന്ന് കുറിഞ്ഞികൾ പൂത്തു നിന്നു. നീലവിസ്മയം കാണാൻ ആ സീസണിൽ അഞ്ചു ലക്ഷത്തോളം ആളുകൾ ആണ് മൂന്നാറിലേക്ക് ഒഴുകിയെത്തിയത്.
സംരക്ഷണം
കേരള വനം വന്യജീവി വകുപ്പ് കുറിഞ്ഞിച്ചെടികളെ സംരക്ഷിക്കുന്നതിൽ പ്രത്യേക ശ്രദ്ധ ചെലുത്തുന്നു. കുറിഞ്ഞിപ്പൂക്കൾ കൂട്ടമായി നിൽക്കുന്നത് കണ്ട് ആവേശം തോന്നുന്നവർ ചെടി പറിച്ചുകൊണ്ട് പോയ പല സംഭവവും 1994-ലെ സീസണിൽ ഉണ്ടായിരുന്നു. 2006-ൽ, കുറിഞ്ഞി ചെടി പറിക്കുന്നത് ശിക്ഷാർഹമാക്കി.
തിരുവനന്തപുരത്തെ സേവ് കുറിഞ്ഞി കാമ്പയിൻ കൗൺസിൽ പോലുള്ള സംഘടനകൾ കുറിഞ്ഞി സംരക്ഷണ സന്ദേശങ്ങൾ പ്രചരിപ്പിക്കുന്നുണ്ട്.
അവലംബം
വർഗ്ഗം:സസ്യങ്ങൾ വർഗ്ഗം:പുഷ്പങ്ങൾ വർഗ്ഗം:ഇന്ത്യയിലെ സസ്യജാലം
റാം ശരൺ ശർമ്മ
thumb|right|200px|റാം ശരൺ ശർമ്മ പ്രഗൽഭനായ ഒരു ഇന്ത്യൻ ചരിത്രകാരനാണ്‌ റാം ശരൺ ശർമ്മ (ജനനം: 26 നവംബർ 1919 - മരണം:20 ഓഗസ്റ്റ് 2011). ആർ.എസ്. ശർമ്മ എന്ന പേരിലാണ്‌ അദ്ദേഹം കൂടുതൽ അറിയപ്പെടുന്നത്.
ബാല്യം
ബീഹാറിലെ ബേഗുസറൈയിലെ ബറൗനിയിൽ ഒരു ദരിദ്ര കുടുംബത്തിലായിരുന്നു ആർ.എസ്. ശർമ്മയുടെ ജനനം. ദാരിദ്ര്യം മൂലം കഷ്ടപ്പെടുകയായിരുന്ന ശർമ്മയുടെ അച്ഛൻ മകനെ മെട്രിക്കുലേഷൻ വരെ പഠിപ്പിച്ചു. പിന്നീടുള്ള പഠനത്തിനു സഹായകമായി ശർമ്മക്ക് വിവിധ സ്കോളർഷിപ്പുകളും സ്വകാര്യ ട്യുഷനുകളും ലഭിച്ചു തുടങ്ങി.
വിദ്യാഭ്യാസവും നേട്ടങ്ങളും
1937ൽ ശർമ്മ മെട്രിക്കുലേഷൻ വിജയിച്ചു. തുടർന്നു പാറ്റ്ന കോളേജിൽ ഇന്റർമീഡിയറ്റും ബിരുദാനന്തര ബിരുദവും വരെയുള്ള ആറുവർഷക്കാലം പഠിച്ചു. ലണ്ടൻ സർ‌വകലാശാലയിൽ നിന്ന് പ്രൊഫസർ ആർതർ ലെവലിൻ ബാഷമിന്റെ കീഴിൽ പി.എച്ച്.ഡിയും കരസ്ഥമാക്കി. പാറ്റ്ന സർ‌വകലാശാലയിൽ അദ്ധ്യാപകനായി ചേരുന്നതിനു മുമ്പ് ആരയിലെയും ഭഗല്പൂരിലേയും കോളേജുകളിൽ പഠിപ്പിച്ചു. 1958-1973 ൽ പാറ്റ്ന സർ‌വകലാശാലയിലെ ചരിത്രവിഭാഗത്തിന്റെ തലവനായി മാറി.1973-78 കാലഘട്ടത്തിൽ ഡൽഹി സർ‌വകലാശാലയിലെ ചരിത്രവിഭാഗം പ്രൊഫസറും ഡീനുമായിരുന്നു ശർമ്മ. 1969 ൽ അദ്ദേഹത്തിനു ജവഹർ‌ലാൽ ഫെലോഷിപ്പ് ലഭിച്ചു.
ഡൽഹി സർ‌വകലാശാല, യൂണിവേഴ്സിറ്റീസ് ഓഫ് ടൊറൊന്റോ യൂണിവേഴ്സിറ്റി എന്നിവിടങ്ങളിൽ അദ്ധ്യാപകനായിരുന്ന ശർമ്മ, യൂണിവേഴ്സിറ്റി ഗ്രാൻഡ് കമ്മീഷന്റെ ഫെലോയും ആയിരുന്നു. 1975 ൽ ഇന്ത്യൻ ഹിസ്റ്ററി കോൺഗ്രസിന്റെ അദ്ധ്യക്ഷനായി സേവനമനുഷ്ഠിച്ചിട്ടുണ്ട്. 1970 കളിൽ ശർമ്മ ഡൽഹി സർ‌വകലാശാലയിൽ ചരിത്രവിഭാഗം ഡീൻ ആയിരിക്കുമ്പോളാണ്‌ അവിടുത്തെ ചരിത്രവിഭാഗത്തിൽ സുപ്രധാനമായ പല വിപുലീകരണങ്ങളും നടന്നത്. ഇന്ത്യൻ കൗൺസിൽ ഓഫ് ഹിസ്റ്റോറിക്കൽ റിസർച്ചിന്റെ (ICHR) സ്ഥാപക ചെയർമാനായിരുന്ന ശർമ്മ ഐ.സി.എച്.ആർ. സ്ഥാപിക്കുന്നതിനു മുമ്പ് തന്നെ അന്തർദേശീയ തലത്തിൽ പ്രസിദ്ധിയാർജ്ജിച്ച ചരിത്രകാരനായിരുന്നു.
ഇതുവരെയായി നൂറ്റി പതിനഞ്ചോളം കൃതികൾ വിവിധ ഭാഷകളിലായി അദ്ദേഹം പ്രസിദ്ധപ്പെടുത്തി.
മരണം
വാർദ്ധക്യ സഹജമായ അസുഖങ്ങൾ മൂലം പാറ്റ്നയിലെ സ്വകാര്യ ആശുപത്രിയിൽ 2011 ഓഗസ്റ്റ് 20 - ന് അന്തരിച്ചു.
അവലംബം
വർഗ്ഗം:ഇന്ത്യയിലെ ചരിത്രകാരന്മാർ വർഗ്ഗം:1919-ൽ ജനിച്ചവർ
ജെയിംസ് കാമറൂൺ
ഹോളിവുഡ് ചലച്ചിത്രസം‌വിധായകനും തിരക്കഥാകൃത്തും നിർമ്മാതാവുമാണ്‌ ജെയിംസ് ഫ്രാൻസിസ് കാമറൂൺ (1954 ഓഗസ്റ്റ് 14). ദ ടെർമിനേറ്റർ (1984), ഏലിയൻസ് (1986), ദി അബിസ് (1989), ടെർമിനേറ്റർ 2: ജഡ്ജ്മെൻറ് ഡേ (1991), ട്രൂ ലൈസ് (1994), ടൈറ്റാനിക് (1997), അവതാർ (2009) തുടങ്ങിയവയാണ്‌ അദ്ദേഹത്തിന്റെ പ്രധാന ചലച്ചിത്രങ്ങൾ. 1998-ൽ ടൈറ്റാനിക് എന്ന ചിത്രം ഏറ്റവും നല്ല സം‌വിധായകനുള്ള ഓസ്‌കാർ അദ്ദേഹത്തിന്‌ നേടിക്കൊടുത്തു.
കാനഡയിലെ ഒണ്ടേറിയോ സംസ്ഥാനത്തിൽ ഫിലിപ്പ് കാമറണിന്റെയും ഷിർലിയുടെയും മകനായി ജനിച്ച ജെയിംസ് 1971-ൽ കാലിഫോർണിയയിലേക്ക് കുടിയേറി. . കാലിഫോണിയ സ്റ്റേറ്റ് യൂണിവേർസിറ്റിയിൽ ഇംഗ്ലീഷും ഫിസിക്സും പഠിക്കുമ്പോൾ ചലച്ചിത്രങ്ങളുടെ സാങ്കേതികവശങ്ങളെക്കുറിച്ച് പഠിക്കാൻ കാമറൂൺ സമയം കണ്ടെത്തി. തുടർന്ന് ഒരു ട്രക്ക് ഡ്രൈവറായി ജോലി ചെയ്യുകയും 1977-ൽ സ്റ്റാർ വാർസ് ചലച്ചിത്രം കണ്ടതിനുശേഷം ഡ്രൈവർ ജോലി ഉപേക്ഷിച്ച് ചലച്ചിത്രവ്യവസായത്തിലേക്ക് ചുവടുറപ്പിച്ചു. സാഹസികത്യ്ക്കും പേരു കേട്ടയാളാണു ജെയിംസ് കാമറൂൺ. 2012 മാർച്ച് 26 നു അദ്ദേഹം പടിഞ്ഞാറൻ പസഫിക്കിലെ ഏറ്റവും താഴ്ചയുള്ള(11 കി.മീ) ഭാഗമായ മരിയാന ട്രഞ്ചിലേയ്ക്ക് അദ്ദേഹം പ്രത്യേകം രൂപകൽപ്പന ചെയ്ത 'ഡീപ്സീ ചാലഞ്ചർ'എന്ന സബ് മറൈനിൽ യാത്ര ചെയ്തു.
അവതാർ
അവതാർ എന്ന ചലച്ചിത്രം നിർമ്മിക്കാനായി ,വിൻസ് പേസുമായി ചേർന്ന്, ഫ്യൂഷൻ ഡിജിറ്റൽ 3ഡി ക്യാമറ സംവിധാനം കാമറൂൺ നിർമ്മിച്ചു .1994ൽ തന്നെ അവതാറിന്റെ സ്‌ക്രിപ്റ്റ് കാമറൂൺ തയ്യാറാക്കിയിരുന്നുവെങ്കിലും അനുയോജ്യമായ സാങ്കേതിക വിദ്യകളുടെ അഭാവം കാരണം അദ്ദേഹം പ്രൊജക്ട് മാറ്റിവെച്ചു.
അവലംബം
വർഗ്ഗം:1954-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഓഗസ്റ്റ് 16-ന് ജനിച്ചവർ
വർഗ്ഗം:ഹോളിവുഡ് ചലച്ചിത്ര നിർമ്മാതാക്കൾ വർഗ്ഗം:ഹോളിവുഡ് ചലച്ചിത്ര തിരക്കഥാകൃത്തുക്കൾ വർഗ്ഗം:ഹോളിവുഡ് ചലച്ചിത്ര സംവിധായകർ വർഗ്ഗം:മികച്ച സംവിധായകനുള്ള അക്കാദമി പുരസ്കാരം ലഭിച്ചവർ
ഉത്തര റെയിൽവേ
ഇന്ത്യൻ റെയിൽവേയുടെ പതിനേഴ് മേഖലകൾ ഉള്ളതിൽ ഒന്നാണ് നോർത്തേൺ റെയിൽ‌വേ. ഇതിന്റെ ആസ്ഥാനം ഡെൽഹിയിലാണ്. ഫിറോസ്‌പൂർ, അമ്പാ‍ല, ലക്നൌ, മൊറാദാബാദ്‌ എന്നീ ഡിവിഷനുകളുണ്ട്.
ഇന്ത്യയിലെ ഏറ്റവും പഴയ റെയിൽ‌വേ മേഖലകളിൽ ഒന്നും, ഏറ്റവും കൂടുതൽ റെയിൽ‌വേ പാതകൾ ഉള്ളതുമായ ഒരു മേഖലയാണിത്. ഇതിന്റെ കീഴിലുള്ള മൊത്തം റെയിൽ‌വേ പാതയുടെ നീളം 6807 കി. മി ദൂരമാണ്.
1952 ഏപ്രിൽ 14-നാണ് നോർത്തേൺ റെയിൽ‌വേ സ്ഥാപിതമായത്. ജോധ്പൂർ റെയിൽ‌വേ, ബികാനേർ റെയിൽ‌വേ എന്നീ ഡിവിഷനുകളിൽ നിന്നാണ് ഇത് രുപപ്പെട്ടത്. നോർത്തേൻ റെയിൽ‌വേ ജമ്മു - കാശ്മീർ, പഞ്ചാബ്, ഹരിയാന, ഹിമാചൽ പ്രദേശ്, ഉത്തരാഖണ്ഡ്, ഉത്തർ പ്രദേശ്, ഡെൽഹി, ചണ്ഡിഗഡ് എന്നീ സംസ്ഥാനങ്ങൾ ഉൾക്കൊള്ളുന്നുണ്ട്.
അവലംബം
വർഗ്ഗം:ഇന്ത്യയിലെ റെയിൽ ഗതാഗതം വർഗ്ഗം:ഇന്ത്യൻ റെയിൽവേ മേഖലകൾ വർഗ്ഗം:ഉത്തര റെയിൽവേ
ഓരോരോ കാലത്തിലും
ശ്രീജ കെ.വി. രചിച്ച നാടകമാണ് ഓരോരോ കാലത്തിലും. 2005-ൽ നാടകരചനയ്ക്കുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്. .
ഓരോരോ കാലത്തിലും എന്ന നാടകത്തോടൊപ്പം കല്യാണസാരി, ലേബർ റൂം എന്നിവയും ചേർത്ത് ഒറ്റ പുസ്തകമായി പ്രസിദ്ധീകരിക്കപ്പെട്ടിട്ടുണ്ട്
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:മലയാളനാടകകൃതികൾ വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
കൊൽക്കത്ത നൈറ്റ് റൈഡേർസ്
ലഘുചിത്രം| കൊൽക്കത്ത നൈറ്റ് റൈഡേഴ്സ്
ഇന്ത്യൻ പ്രീമിയർ ലീഗിൽ കൊൽക്കത്ത നഗരത്തെ പ്രതിനിധീകരിക്കുന്ന ടീമാണ്‌ കൊൽക്കത്ത നൈറ്റ് റൈഡേർസ്. ഗൗതം ഗംഭീർ നയിക്കുന്ന ഈ ടീമിന്റെ കോച്ച് ജോൺ ബുക്കനാൻ ആണ്‌. കറുപ്പും സ്വർണ്ണനിറവുമാണ്‌ ഈ ടീമിന്റെ ഔദ്യോഗികനിറം
ട്രിൻ‌ബാഗോ നൈറ്റ് റൈഡറുമായി തെറ്റിദ്ധരിക്കരുത്.
മറ്റ് ഉപയോഗങ്ങൾക്ക്, കെ‌കെ‌ആർ (വ്യതിചലനം) കാണുക.
കൊൽക്കത്ത നൈറ്റ് റൈഡേഴ്സ് ( റൈഡേഴ്സ് ) ഒരു ഫ്രാഞ്ചൈസി ഉണ്ട് ക്രിക്കറ്റ് നഗരം പ്രതിനിധാനം ടീം കൊൽക്കത്ത ൽ ഇന്ത്യൻ പ്രീമിയർ ലീഗ്. ബോളിവുഡ് നടൻ ഷാരൂഖ് ഖാൻ, നടി ജൂഹി ച w ള , ഭാര്യ ജയ് മേത്ത എന്നിവരുടെ ഉടമസ്ഥതയിലുള്ളതാണ് ഫ്രാഞ്ചൈസി. ഈഡൻ ഗാർഡൻസ് സ്റ്റേഡിയത്തിലാണ് നൈറ്റ് റൈഡേഴ്സ് കളിക്കുന്നത്.
സെലിബ്രിറ്റി ഉടമകളുമായുള്ള ബന്ധം മൂലം വളരെയധികം പ്രശസ്തി നേടിയ ഫ്രാഞ്ചൈസി 2011 ൽ ആദ്യമായി ഐ‌പി‌എൽ പ്ലേ ഓഫിലേക്ക് യോഗ്യത നേടി. ഫൈനലിൽ ചെന്നൈ സൂപ്പർ കിംഗ്സിനെ പരാജയപ്പെടുത്തി 2012 ൽ അവർ ഐപിഎൽ ചാമ്പ്യന്മാരായി. 2014 ൽ കിംഗ്സ് ഇലവൻ പഞ്ചാബിനെ പരാജയപ്പെടുത്തി അവർ ഈ നേട്ടം ആവർത്തിച്ചു. 20 കളിൽ (14) ഏതൊരു ഇന്ത്യൻ ടീമും ഏറ്റവുമധികം വിജയങ്ങൾ നേടിയ റെക്കോർഡ് നൈറ്റ് റൈഡേഴ്സിനുണ്ട്.
സൈഡ് എക്കാലത്തേയും റൺസ് നേടിയ ഗൗതം ഗംഭീർ,  അവരുടെ മുൻനിര വിക്കറ്റ് നേടിയവരുടെ സുനിൽ നരെയ്ൻ. ടീമിന്റെ ഔദ്യോഗിക തീം ആണ് കൊര്ബൊ, ലൊര്ബൊ, ജെഎത്ബൊ വീണ്ടും ( നാം, പ്രകടനം പോരാടാനും വിജയം! ) ഔദ്യോഗിക നിറങ്ങൾ ധൂമ്രനൂൽ പൊന്നും. നൈറ്റ് റൈഡേഴ്സിന്റെ ബ്രാൻഡ് മൂല്യം 2018 ൽ 104 മില്യൺ ഡോളർ ആയി കണക്കാക്കപ്പെട്ടു, ഇത് ഐ‌പി‌എൽ ഫ്രാഞ്ചൈസികളിൽ രണ്ടാം സ്ഥാനത്താണ്. 2019-ൽ, അവരുടെ മൂല്യം ത്തോളവുമായിരുന്നു ₹ 629 കോടി (അമേരിക്കൻ $ 88 ദശലക്ഷം). .
കളിക്കാർ
ഇന്ത്യൻ ക്രിക്കറ്റ് ടീമിന്റെ മുൻ ക്യാപ്റ്റൻ സൗരവ് ഗാംഗുലി ഐക്കൺ കളിക്കാരനായിരുന്നു, 2008, 2010 സീസണുകളിൽ ഫ്രാഞ്ചൈസിക്ക് നേതൃത്വം നൽകി. ബ്രെൻഡൻ മക്കല്ലം ടീമിനെ നയിച്ചു. രണ്ട് ക്യാപ്റ്റന്മാരെയും 2011 സീസണിന് മുമ്പ് വിട്ടയച്ചു. ഓൾറ round ണ്ടർമാരായ ക്രിസ് ഗെയ്ൽ, ഡേവിഡ് ഹസി , ലക്ഷ്മി രത്തൻ ശുക്ല , ഏഞ്ചലോ മാത്യൂസ് , ബാറ്റ്സ്മാൻ റിക്കി പോണ്ടിംഗ് , വിക്കറ്റ് കീപ്പർ വൃദ്ധിമാൻ സാഹ എന്നിവരാണ് മുൻ ടീമിൽ ഉൾപ്പെട്ടിരുന്നത്. ഉമർ ഗുൽ, ഇഷാന്ത് ശർമ , അശോക് ദിൻഡ , അജിത് അഗാർക്കർ , മുരളി കാർത്തിക് എന്നിവരായിരുന്നു പ്രധാന ബ lers ളർമാർ. ഓസ്‌ട്രേലിയൻ ബാറ്റ്‌സ്മാൻബ്രാഡ് ഹോഡ്ജ് ആൻഡ് ബൗളർമാർ അജന്ത മെൻഡിസ് ആൻഡ് ശ്രീക്ക് ലന്ഗെവെല്ദ്ത് 2008 ൽ ഐ പി എൽ ലേലത്തിൽ പുറത്ത് വാങ്ങി.
2011 കെ‌കെ‌ആറിന് ഒരു പുതിയ യുഗത്തിന്റെ തുടക്കം കുറിച്ചു. 2011 സീസണിൽ കെ‌കെ‌ആർ അവരുടെ ടീമിനെ ഗണ്യമായി നവീകരിച്ചു. മുൻ ക്യാപ്റ്റനും ഐക്കൺ കളിക്കാരനുമായ സൗരവ് ഗാംഗുലിയെ ജനുവരി ലേലത്തിൽ വാങ്ങിയില്ല. ഇത് പ്രതിഷേധ റാലികൾക്കും രാജ്യത്തും വിദേശത്തുമുള്ള ഒപ്പ് പ്രചാരണത്തിനും വിവിധ ആരാധക ഗ്രൂപ്പുകളുടെ സ്റ്റേഡിയം പ്രതിഷേധത്തിനും കാരണമായി. 'നോ ദാദാ നോ കെ.കെ.ആർ',  ഇത് ദേശീയ അന്തർദേശീയ മാധ്യമ ശ്രദ്ധ നേടി. ടീം 2.4 മില്യൺ ഡോളറിന് ക്യാപ്റ്റനായി വാങ്ങിയ ഗ ut തം ഗംഭീറിനെ ടീം നിയമിച്ചു. യൂസഫ് പത്താനും 2.1 മില്യൺ ഡോളറിന് ലഭിച്ചു. മറ്റ് അന്താരാഷ്ട്ര പേരുകളിൽ ഷാക്കിബ് അൽ ഹസൻ ഉൾപ്പെടുന്നു, ബ്രാഡ് ഹാഡിൻ, ജാക്ക് കാലിസ് , ബ്രെറ്റ് ലീ , റയാൻ ടെൻ ഡോസ്‌ചേറ്റ് , ഇയോൺ മോർഗൻ , ജെയിംസ് പാറ്റിൻസൺ. ഹാഡിൻ പകരം മാർക്ക് ബൗച്ചർ പരിക്കു മൂലം മിഡ്-സീസൺ.
2012 ലെ ലേലത്തിൽ കെകെആർ അവരുടെ മുൻ ക്യാപ്റ്റൻ ബ്രണ്ടൻ മക്കല്ലം തിരികെ വാങ്ങി. വെസ്റ്റ് ഇന്ത്യൻ സ്പിന്നർ സുനിൽ നരൈൻ, ദക്ഷിണാഫ്രിക്കൻ ഫാസ്റ്റ് ബ ler ളർ മർച്ചന്റ് ഡി ലാംഗെ എന്നിവരെ അവർ സ്വന്തമാക്കി.
ഡെബബ്രത ദാസ്, ബംഗാളിൽ നിന്നുള്ള ഇറേഷ് സക്സേന , സൗരാഷ്ട്രയുടെ ചിരാഗ് ജാനി , കേരളത്തിൽ നിന്നുള്ള സഞ്ജു സാംസൺ എന്നിവരടക്കം നാല് ആഭ്യന്തര കളിക്കാരെ ടീം പിന്നീട് ടീമിൽ ചേർത്തു. എന്നാൽ, 2012 നവംബറിൽ, കൊൽക്കത്തക്ക് പിന്നത്തെ മൂന്നു അവരുടെ ടീമിൽ നിന്ന് സഹിതം റിലീസ് ജയദേവ്, മുൻ കാലങ്ങളും ഒരു കീ പ്രകടനം. 2013 ലെ ലേലത്തിൽ സച്ചിത്ര സേനനായക, റയാൻ മക്ലാരൻ എന്നീ രണ്ട് വിദേശ കളിക്കാരെ മാത്രമാണ് ടീം സ്വന്തമാക്കിയത്.
2014 ഫെബ്രുവരി ലേലത്തിന് മുമ്പ് ടീം അവരുടെ പ്രധാന പ്രകടനക്കാരായ ഗ ut തം ഗംഭീർ, സുനിൽ നരൈൻ എന്നിവരെ മാത്രമേ നിലനിർത്തിയിട്ടുള്ളൂ. നടന്ന ലേലത്തിൽ നിന്ന് ടീം ജാക്ക് കാലിസ്, യൂസഫ് പത്താൻ എന്നിവരെ അവരുടെ റൈറ്റ്-ടു-മാച്ച് (ആർ‌ടി‌എം) കാർഡ് ഉപയോഗിച്ച് തിരികെ കൊണ്ടുവന്നു. റയാൻ ടെൻ ഡോസ്‌ചേറ്റ്, ഷാക്കിബ് അൽ ഹസൻ എന്നിവരും ടീമിൽ ഇടം നേടി. മോർൺ മോർക്കൽ, പാട്രിക് കമ്മിൻസ് , ക്രിസ് ലിൻ എന്നിവരായിരുന്നു പുതിയ അന്താരാഷ്ട്ര കളിക്കാർ. റോബിൻ ഉത്തപ്പ, ഉമേഷ് യാദവ് , മനീഷ് പാണ്ഡെ , സൂര്യകുമാർ യാദവ് , പീയൂഷ് ച w ള എന്നിവരാണ് ഇന്ത്യൻ താരങ്ങൾ.
മുതിർന്ന ഓസ്ട്രേലിയൻ ബ ler ളർ ബ്രാഡ് ഹോഗ്, വിക്കറ്റ് കീപ്പർ ഷെൽഡൻ ജാക്സൺ എന്നിവരാണ് 2015 ലെ ലേലത്തിൽ കെകെആറിന്റെ ശ്രദ്ധേയമായ കൂട്ടിച്ചേർക്കലുകൾ. 2016 ഫെബ്രുവരിയിലെ ലേലത്തിന് മുമ്പ്, പേസ് ബ ler ളർ പാറ്റ് കമ്മിൻസിനൊപ്പം തുടർച്ചയായി അഞ്ച് സീസണുകളിൽ തങ്ങളുടെ ടീമിന്റെ ഭാഗമായിരുന്ന റയാൻ ടെൻ ഡോസ്‌ചേറ്റിനെ അവർ വിട്ടയച്ചു. നൈറ്റ് റൈഡേഴ്സ് സ്പിന്നർമാരെ കേന്ദ്രീകരിച്ചിരുന്ന മുൻ ലേലങ്ങളിൽ നിന്നുള്ള സമീപനത്തിലെ മാറ്റത്തിന് പ്രത്യേകിച്ചും ശ്രദ്ധിക്കപ്പെട്ടു. എന്നിരുന്നാലും, 2016 പതിപ്പിനായി ഓൾ‌റ round ണ്ടർമാരായ ജോൺ ഹേസ്റ്റിംഗ്സ്, കോളിൻ മൺറോ , ജേസൺ ഹോൾഡർ , രാജഗോപാൽ സതീഷ് , ബ bow ളർമാരായ അങ്കിത് രാജ്പുത് എന്നിവരുടെ രൂപത്തിൽ ആറ് പേസർമാരെ അവർ സ്വന്തമാക്കിജയദേവ് ഉനദ്കട്ട്, ടീമിലെ മുൻ കളിക്കാരൻ. അവർ ഒരു സ്പിന്നർ മനൻ ശർമ്മയിൽ ഒപ്പിട്ടു. 2017 ലേലത്തിൽ മുമ്പ് അവർ മോർണി മോർക്കൽ, ബ്രാഡ് ഹോഗ്, ജേസൺ ഹോൾഡർ, കോളിൻ മുൺറോ, ജോൺ ഹേസ്റ്റിങ്സ്, ജയദേവ്, രാജഗോപാൽ സതീഷ്, മനൻ ശർമ, പകരം ഒപ്പിടുന്ന പ്രകാശനം ഷോൺ ടെയ്റ്റ്. നിന്നും 2017 ഇന്ത്യൻ പ്രീമിയർ ലീഗ് ലേലത്തിൽ അവർ സൈൻ ട്രെന്റ് ബോൾട്ട് ഓൾ റൗണ്ടർ, ഇംഗ്ലീഷ് ക്രിസ് വോക്സ്, ഓസ്ട്രേലിയൻ നഥാൻ കൗൾട്ടർ നൈൽ , വെസ്റ്റ് ഇന്ത്യൻ ഡാരൻ ബ്രാവോ ആൻഡ് ജമൈക്കൻ രൊവ്മന് പവൽ. ആഭ്യന്തര കളിക്കാർ ഒപ്പിട്ടത് റിഷി ധവാൻ, ഇഷാങ്ക് ജഗ്ഗി ,സയൻ ഘോഷ് , ആർ സഞ്ജയ് യാദവ്. അക്കാലത്ത്, ആൻഡ്രെ റസ്സലിനെ ഡോപ്പിംഗിനായി ഒരു വർഷത്തേക്ക് വിലക്കി ; ഈ സീസണിൽ കോളിൻ ഡി ഗ്രാൻ‌ഹോം പകരക്കാരനായി. 2018 ജനുവരിയിൽ പശ്ചിമ ഇന്ത്യൻ ക്രിക്കറ്റ് താരങ്ങളായ സുനിൽ നരൈൻ, ആൻഡ്രെ റസ്സൽ എന്നിവരെ മാത്രമേ അവർ നിലനിർത്തിയിട്ടുള്ളൂ. രണ്ടുതവണ കിരീടം നേടിയ ക്യാപ്റ്റൻ ഗ ut തം ഗംഭീറിനെ വിട്ടയച്ചു. ആർ‌ടി‌എം (റൈറ്റ്-ടു-മാച്ച്) കാർഡ് ഉപയോഗിച്ച് റോബിൻ ഉത്തപ്പ, പീയൂഷ് ച w ള, കുൽദീപ് യാദവ് എന്നിവരെ ലേലത്തിൽ നിലനിർത്തി. അവരുടെ ഓപ്പണർ ക്രിസ് ലിൻ, ഇന്ത്യൻ ബാറ്റ്സ്മാൻ ഇഷാങ്ക് ജഗ്ഗി എന്നിവരെ കെകെആർ തിരികെ വാങ്ങി. വാങ്ങി മറ്റു നതാന് തിളങ്ങാനായുള്ളൂ നിതീഷ് റാണ, ശുബ്മന് ഗിൽ , കാമറൂൺ ദെല്പൊര്ത് , രിന്കു സിംഗ് ആൻഡ്അപൂർവ് വാങ്കഡെ. വെസ്റ്റ് ഇന്ത്യൻ ക്യാപ്റ്റൻ ഓൾ‌റ round ണ്ടർ ജാവൺ സിയർ‌സ്, ഇന്ത്യൻ ഓൾ‌റ round ണ്ടർമാരായ കമലേഷ് നാഗർ‌കോട്ടി , ശിവം മാവി എന്നിവരെ അവർ വാങ്ങി. മുതിർന്ന ഇന്ത്യൻ വിക്കറ്റ് കീപ്പർ ദിനേശ് കാർത്തിക്, ഓസ്‌ട്രേലിയൻ പേസ് ബ lers ളർമാരായ മിച്ചൽ സ്റ്റാർക്ക് , മിച്ചൽ ജോൺസൺ , മുൻ നൈറ്റ് റൈഡേഴ്‌സ് താരം വിനയ് കുമാർ എന്നിവരാണ് മറ്റ് ഒപ്പിടൽ.
2018 മാർച്ച് 4 ന് ഐ‌പി‌എൽ 2018 നായി ദിനേശ് കാർത്തിക്കിനെ കെ‌കെ‌ആറിന്റെ ക്യാപ്റ്റനായും റോബിൻ ഉത്തപ്പയെ വൈസ് ക്യാപ്റ്റനായും നിയമിച്ചു. പരിക്ക് കാരണം മിച്ചൽ സ്റ്റാർക്കിനെ സീസണിന് മുമ്പ് പുറത്താക്കുകയും ടോം കുറാനെ പകരക്കാരനായി പ്രഖ്യാപിക്കുകയും ചെയ്തു. ഐ‌പി‌എൽ 2019 ലെ ലേലത്തിന് മുന്നോടിയായി മിച്ചൽ സ്റ്റാർക്കും പകരക്കാരനായ ടോം കുറാനും ഉൾപ്പെടെ എട്ട് കളിക്കാരെ ടീമിൽ നിന്ന് വിട്ടയച്ചു.
ലേലത്തിൽ അവരുടെ ഉയർന്ന-പ്രൊഫൈൽ വാങ്ങുക ആയിരുന്നു കാർലോസ് ബ്രാത്ത്വെയ്റ്റ് വേണ്ടി ₹ 50 ദശലക്ഷം (യുഎസ് $ 700,000) ഉം ന്യൂസിലാൻഡ് പേസർ ലൊച്കിഎ ഫെർഗൂസൺ വേണ്ടി ₹ 16 ദശലക്ഷം (യുഎസ് $ 220,000). വാങ്ങി മറ്റ് താരങ്ങൾ ആയിരുന്നു ദക്ഷിണാഫ്രിക്കൻ പേസർ അംരിഛ് നൊര്ത്ജെ, ഇംഗ്ലീഷ് താരങ്ങളായ ഹാരി ഗുര്നെയ് ആൻഡ് ജോ ദെംല്യ് അതുപോലെ നതാന് ഇന്ത്യൻ താരങ്ങൾ നിഖിൽ നായിക് , പൃഥ്വിരാജ് യര്ര ആൻഡ് ശ്രീകാന്ത് മുംധെ അവരുടെ അടിസ്ഥാന നിരക്കിലെ ₹ 2 ദശലക്ഷം ($ 28,000 യുഎസ്) ഓരോ. ഐപിഎൽ 2020 ന് മുമ്പ്കെ‌കെ‌ആർ അവരുടെ ടീമിൽ നിന്ന് 11 കളിക്കാരെ വിട്ടയച്ചു, കൂടാതെ മുംബൈ ഇന്ത്യൻസിൽ നിന്ന് സിദ്ധേഷ് ലാഡിലും വ്യാപാരം നടത്തി.
2020 ലെ ഐപി‌എൽ ലേലത്തിൽ 15.5 കോടി രൂപയ്ക്ക് പേസ് ബ ler ളർ പാറ്റ് കമ്മിൻ‌സ് കെ‌കെ‌ആർ വാങ്ങി. ലേലത്തിലെ ഏറ്റവും വലിയ വാങ്ങലായിരുന്നു ഇത്. ലോകകപ്പ് ജേതാക്കളായ ഇംഗ്ലണ്ട് ടീമിന്റെ ക്യാപ്റ്റനായി ഇറങ്ങിയ ഇയോൺ മോർഗനെയും കെകെആർ വാങ്ങി. 5.25 കോടി രൂപയ്ക്കാണ് അദ്ദേഹത്തെ വാങ്ങിയത്. 2020 ഒക്ടോബർ 16 ന് കൊൽക്കത്ത നൈറ്റ് റൈഡേഴ്സ് ക്യാപ്റ്റൻ ദിനേശ് കാർത്തിക് കൊൽക്കത്ത നൈറ്റ് റൈഡേഴ്സിന്റെ ക്യാപ്റ്റൻസി ഇയോൺ മോർഗന് കൈമാറി.
ഋതുക്കൾ
2011, 2012 , 2014 വർഷങ്ങളിൽ നൈറ്റ് റൈഡേഴ്സ് ചാമ്പ്യൻസ് ലീഗ് ട്വന്റി -20 യിലേക്ക് യോഗ്യത നേടി , ഇത് സ്ഥിരമായി അവസാനിപ്പിക്കുന്നതിന് മുമ്പ് ടൂർണമെന്റിന്റെ അവസാന പതിപ്പായിരുന്നു. 2011 ലും 2012 ലും ഗ്രൂപ്പ് ഘട്ടത്തിൽ ടീം പുറത്തായെങ്കിലും ആത്യന്തിക സീസണിൽ റണ്ണറപ്പായി.
ഐപിഎൽ 2008
പ്രഥമ ഐപിൽ ടൂർണമെന്റിൽ ആദ്യ മത്സരങ്ങളിൽ മികച്ച പ്രകടനം കാഴചവച്ചെങ്കിലും പിന്നീട് ടീമിന്റെ ഫോം നഷ്ടമായി. പോയിന്റെ നിലയിൽ ആറാം സ്ഥാനത്തായിരുന്നു ഇവർ.
ഐ.പി.എൽ. 2009
2009-ലെ ഐ.പി.എൽ. മത്സരങ്ങളിൽ അവസാന സ്ഥാനത്തായി.
ഐ.പി.എൽ. 2010
2010-ലെ ഐ.പി.എൽ. മത്സരങ്ങളിൽ ആറാം സ്ഥാനക്കാരായി
ഐ.പി.എൽ. 2011
2011-ലെ ഐ.പി.എൽ. മത്സരങ്ങളിൽ നാലാം സ്ഥാനക്കാരായി.
ഐ.പി.എൽ. 2012
2012-ലെ ഐ.പി.എൽ. മത്സരങ്ങളിൽ ഒന്നാം സ്ഥാനക്കാരായി.
ഐ.പി.എൽ. 2013
2013-ലെ ഐ.പി.എൽ. മത്സരങ്ങളിൽ ഏഴാം സ്ഥാനക്കാരായി.
ഐ.പി.എൽ. 2014
2014-ലെ ഐ.പി.എൽ. മത്സരങ്ങളിൽ ജേതാക്കളായി.
അവലംബം
വർഗ്ഗം:ഇന്ത്യൻ പ്രീമിയർ ലീഗ് ടീമുകൾ
തുംഗനാഥ്
ലോകത്ത് തന്നെ ഏറ്റവും ഉയരത്തിലിരിക്കുന്ന ശിവക്ഷേത്രമാണ് തുംഗനാഥ്. സമുദ്രനിരപ്പിൽ നിന്നും 3860 മീറ്റർ ഉയരത്തിലാണ് ഈ ക്ഷേത്രം സ്ഥിതിചെയ്യുന്നത്. ശിവക്ഷെത്രങ്ങളിൽ പ്രമുഖമായ പഞ്ചകേദാരങ്ങളിലും ഏറ്റവും ഉയരത്തിലുള്ളത് തുംഗനാഥ് ആണ്. തുംഗനാഥ് എന്ന വാക്കിന്റെ അർത്ഥവും ഏറ്റവും ഉയരത്തിലുള്ള ദേവൻ എന്നാണ്. ദേവഭൂമിയായി കരുതുന്ന ഉത്തരാഖണ്ഡ് സംസ്ഥാനത്തിൽ രുദ്രപ്രയാഗ് ജില്ലയിൽ ഉഖിമഠ് എന്ന ചരിത്രപ്രസിദ്ധമായ പ്രദേശത്തിനു സമീപമാണ് ഈ ക്ഷേത്രം. ചൊപ്ത എന്ന ചെറുഗ്രാമം വരെ മാത്രമേ വാഹനസൗകര്യം ലഭ്യമാകൂ. അവിടെ നിന്നും 4 കിമി കയറ്റം കയറിവേണം ഇവിടെ എത്താൻ. അളകനന്ദ- മന്ദാകിനീ നദികൾ തീർത്ത താഴ്വരകളീൽ ഏറ്റവും ഉയരമുള്ള ചാന്ദ്രശില കൊടുമുടിക്ക് (ഉയരം: 4040മീ) താഴെ ആണ് തുംഗനാഥക്ഷേത്രം സ്ഥിതിചെയ്യുന്നത്. ഈ ക്ഷേത്രത്തിന് 1000 കൊല്ലം പഴക്കം കരുതപ്പെടുന്നു. പഞ്ചകേദാരങ്ങളിൽ മൂന്നാമത്തെതായി കണക്കാക്കുന്ന ഇവിടം ശിവന്റെ കുളമ്പുകളുടെ രൂപത്തിലാണ് ലിംഗം ആരാധിക്കപ്പെടുന്നത്. മഹാഭാരതകാലഘട്ടത്തിൽ പാണ്ഡവരുമായി ബന്ധിപ്പിച്ച് ആണ് പഞ്ചകേദാരങ്ങളുടെ ഐതിഹ്യം പറയപ്പെടുന്നത്.
ഐതിഹ്യം
ഈ ക്ഷേത്രത്തിന്റെ ചരിത്രത്തിന് മഹാഭാരതകാലത്തോളം പഴക്കമുണ്ട്.പാണ്ഡവർ ബന്ധുക്കളെ കൊന്ന പാപം തീർക്കാർ മഹർഷി വ്യാസന്റെ ഉപദേശപ്രകാരം ശിവനെ കാണാനായി ഹിമാലയത്തിലെത്തി. പാണ്ഡവരിൽ നിന്ന് ഒളിക്കാനായി ഗുപ്തകാശിയിൽ ശിവൻ ഒരു കാളയുടെ രൂപത്തിൽ അപ്രത്യക്ഷമായെന്നും ഭീമൻ ചാടിപ്പിടിച്ചപ്പോൾ പൂഞ്ഞയിൽ പിടികിട്ടിയെന്നും ആ പൂഞ്ഞയാണ് കേദാർനാഥിലെ ബിംബം എന്നും കരുതപ്പെടുന്നു. ആ കാളയുടെ പുറത്ത് കണ്ട അവയവങ്ങൾ പഞ്ചകേദാരങ്ങൾ എന്ന പേരിൽ ആരാധിക്കപ്പെടുന്നു. തുംഗനാഥ്-കാലുകൾ, മധ്യമഹേശ്വരം-വയർ രുദ്രനാഥ്-തല എന്നിവയാണ് മറ്റ് ക്ഷേത്രങ്ങൾ.. ഇവ ഉൾപ്പെടുന്ന ഹിമാലയഭാഗത്തെ കേദാരഖണ്ഡ്ം എന്നപേരിലാണ് പുരാണങ്ങളീൽ വിശേഷിപ്പിക്കപ്പെടുന്നത്. . രാവണൻ തപസ്സുചെയ്തത് തുംഗനാഥത്തിനു സമീപമുള്ള ചാന്ദ്രശിലയിലാണെന്ന് ഒരു ഐതിഹ്യവും നിലവിലുണ്ട്.
പൂജ
ഇവിടുത്തെ പൂജ ഇവിടെ അടുത്തുള്ള മഖുമത് വില്ലേജിലെ പൂജാരിമാരാണ് നിർവ്വഹിക്കുന്നത്. ബദരിനാഥ് കേദാർനാഥ്, കല്പേശ്വരം തുടങ്ങിയ മറ്റ് പ്രധാനക്ഷേത്രങ്ങളിൽ ദക്ഷിണേന്ത്യയിൽ നിന്നുള്ള പൂജാരിമാരാണ് എന്ന ഒരു പ്രത്യേകത നിലവിലുണ്ട്. മൈഥാനി ബ്രാഹ്മണർ എന്നാണ് ഇവിടുത്തെ പൂജാരിമാർ അറിയപ്പെടുന്നത്. ഇവർ ഊഴമിട്ട് ഇവിടെ പൂജ ചെയ്യുന്നു. തണുപ്പ് കാലത്ത് ഇവിടെനിന്നും ഒരു സാങ്കല്പികബിംബം മാഖുമത് ഗ്രാമത്തിലേക്ക് മാറ്റുന്നു. അവിടെ ആണ് ആറുമാസം പൂജ. മാഖുമത് ചോപ്തയിൽ നിന്നും ഉഖിമഠിലേക്ക് പോകും വഴിയിൽ ഡഗ്ഗൾബിത എന്ന സ്ഥലത്തിനടുത്ത് തുംഗനാഥിൽ നിന്നും  19 kmകി മി അകലെ ആണ്
പുറത്തേക്കുള്ള കണ്ണികൾ
വർഗ്ഗം:ഉന്നതങ്ങളായ ഗ്രാമങ്ങൾ
റിച്ചാർഡ് ഡോക്കിൻസ്
ക്ലിന്റൺ റിച്ചാർഡ് ഡോക്കിൻസ് ആധുനിക നിരീശ്വരവാദത്തിന്റെ വാക്താവും, ശാസ്ത്രപ്രചാരകനും (26 മാർച്ച് 1941) ഇംഗ്ലീഷുകാരനായ സ്വാഭാവരൂപീകരണശാസ്‌ത്രജ്ഞനും പരിണാമ ശാസ്ത്രകാരനും എഴുത്തുകാരനും ഓക്സ്ഫഡിലെ ന്യൂ കോളേജിലെ എമിരിറ്റസ് പ്രൊഫസ്സറും ആകുന്നു. 1995 മുതൽ 2008 വരെ അദ്ദേഹം ഓക്സ്ഫഡ് സർവ്വകലാശാലയുടെ ശാസ്ത്രത്തിന്റെ പൊതുജനധാരണയ്ക്കായുള്ള പ്രൊഫസ്സറായും സേവനമനുഷ്ടിച്ചിട്ടുണ്ട്. 1976ൽ ദ സെൽഫിഷ് ജീൻ പ്രസിദ്ധീകരിച്ചതോടെയാണ്, ഡോക്കിൻസ് പ്രശസ്തനായത്. ഈ പുസ്തകം പരിണാമശാസ്ത്രത്തിന്റെ ജീൻ കേന്ദ്രീകൃത വീക്ഷണം ജനകീയമാക്കി. കൂടാതെ മീം(meme) എന്ന വാക്കും പ്രസിദ്ധമായി. 1982ൽ പരിണാമജീവശാസ്ത്രത്തിൽ പരക്കെ സ്വാധീനിച്ച ഒരു ആശയം അദ്ദേഹം മുന്നോട്ടുവച്ചു. ഒരു ജീനിന്റെ പ്രകടിതരൂപത്തിന്റെ പ്രഭാവം(phenotypic effects of a gene) ഒരു ജീവിയുടെ ശരീരത്തെ മാത്രമല്ല മറ്റു ജീവികളുടെ ശരീരങ്ങളുൾപ്പെട്ട പരിസ്ഥിതിയേയും സ്വാധീനിക്കുന്നു എന്ന് അദ്ദേഹം വാദിച്ചു. ഈ വീക്ഷണം തന്റെ എക്സ്ററൻന്റെഡ് ഫീനോടൈപ്പ് എന്ന പുസ്തകത്തിൽ അവതരിപ്പിച്ചിരിക്കുന്നു. റിച്ചാഡ് ഡോക്കിൻസ് പ്രസിദ്ധനായ നിരീശ്വരവാദിയാണ്. ബ്രിട്ടിഷ് ഹ്യൂമനിസ്റ്റ് അസ്സോസിയേഷന്റെ ഉപാധ്യക്ഷനും ബ്രൈറ്റ്സ് മൂവ്മെന്റ് എന്ന സംഘടനയുടെ സഹകാരിയുമാണ്.അദ്ദേഹം സൃഷ്ടിവാദത്തിന്റെയും ബൗദ്ധികരൂപകല്പനാവീക്ഷണത്തിന്റെയും വിമർശകനും ആകുന്നു. 1986ൽ അദ്ദേഹം എഴുതിയ ദ ബ്ലൈന്റ് വാച്ച് മേക്കർ എന്ന ഗ്രന്ഥത്തിൽ വാച്ചുനിർമാതാവ് രൂപകല്പനയ്ക്കെതിരായി വാദഗതികൾ ഉയർത്തിയിട്ടുണ്ട്. പരിണാമത്തിന്റെ പ്രക്രിയകൾ ഒരു അന്ധനായ വാച്ചുനിർമാതാവിന്റേതാണെന്നാണു സ്ഥാപിക്കുന്നത്. ഡോക്കിൻസ് തുടർന്ന് അനേകം ജനകീയശാസ്ത്ര ഗ്രന്ഥങ്ങളെഴുതുകയും ടെലിവിഷനിലും റേഡിയോയിലും തുടർച്ചയായി പരിപാടികൾ അവതരിപ്പിച്ചുവരികയും ചെയ്തുവരുന്നു. 2006ൽ അദ്ദേഹം എഴുതിയ ദ ഗോഡ് ഡെല്യൂഷൻ എന്ന ഗ്രന്ഥം വളരെ പ്രസിദ്ധമാണ്. ജനുഅരി 2010 ലെ കണക്കു പ്രകാരം ഇതിന്റെ ഇംഗ്ലിഷ് ഭാഷയിലുള്ള 20 ലക്ഷം കോപ്പികൾ വിറ്റു കഴിഞ്ഞിരിക്കുന്നു. മലയാളം ഉൾപ്പെടെയുള്ള 31 ലോകഭാഷകളിൽ  ഈ ഗ്രന്ഥം വിവർത്തനം ചെയ്യപ്പെട്ടിട്ടുണ്ട്. .പുത്തൻ നിരീശ്വരവാദ സമീപനങ്ങളെ രൂപപ്പെടുത്തിയിരിക്കുന്നതിൽ ഇദ്ദേഹത്തിന്റെ ചിന്തയ്ക്കും പുസ്തകങ്ങൾക്കുമുള്ള പങ്ക് വലുതാണ്‌.ജനിതകശാസ്ത്രത്തിലും പ്രപഞ്ച വിജ്ഞാനീയത്തിലും മറ്റും നടന്ന നൂതന കണ്ടെത്തലുകളാണ് മതനിഷേധത്തിന്റെയും, നിരീശ്വര വാദത്തിന്റെയും ദർശനങ്ങൾ രൂപപ്പെടുത്താൻ അദ്ദേഹം ഉപയോഗിക്കുന്നത്.
ജീവിതരേഖ
ഡോക്കിൻസ് ജനിച്ചത് കെനിയയിലെ നയ്റോബിയിൽ ആയിരുന്നു. . അച്ഛൻ ക്ലിന്റൻ ജോൺ ഡോക്കിൻസ് ന്യാസാലാൻഡിലെ ബ്രിട്ടീഷ് കൊളോണിയൽ അഡ്മിനിസ്റ്റ്രേഷനിൽ ഉദ്യോഗസ്ഥനായിരുന്നു. റിച്ചാർഡിന് എട്ട് വയസ്സുള്ള്പ്പോൾ കുടുംബം ആഫ്രിക്ക വിട്ടു ഇംഗ്ലണ്ടിലേക്ക് മടങ്ങി. 1954 മുതൽ 1959 ഔണ്ടിൽ പബ്ലിക് സ്ക്കൂളിൽ പഠിച്ചു.
ചിന്താരീതി
മുൻതലമുറ നിരീശ്വരവാദങ്ങളുടെ അടിത്തറ തത്ത്വചിന്തയായിരുന്നുവെങ്കിൽ ഡോക്കിൻസിന്റെ പുതുനിരീശ്വരവാദം ശാസ്ത്രത്തിലാണ് ഊന്നുന്നത്.'ദൈവം ഉണ്ടെന്ന' പ്രസ്താവന ഒരു ഹൈപൊതിസിസ് ആണെന്നും, ഇത് ശാസ്ത്രീയ പരീക്ഷണത്തിന് വിധേയമാക്കുമ്പോൾ തെറ്റാണെന്ന് തെളിയിക്കാൻ കഴിയുമെന്നും ഡോക്കിൻസ്  വാദിക്കുന്നു.
പുസ്തകങ്ങൾ
ഡോക്കിൻസിന്റെ ഏറ്റവും പ്രസിദ്ധമായ ഗ്രന്ഥം ദ ഗോഡ് ഡെല്യൂഷൻ ആണ്‌. പുസ്തകം ഇറങ്ങിയ ഉടൻ അമേരിക്കയിൽ ബെസ്റ്റ് സെല്ലറായി മാറി. ഒരു നിരീശ്വരവാദ ഗ്രന്ഥത്തിനു ലഭിച്ച ഈ വൻ പ്രചാരം അതിന്റെ എതിർത്തു കൊണ്ടും അനുകൂലിച്ചു കൊണ്ടും ഒട്ടേറെ പുസ്തകങ്ങൾ ലോകമെമ്പാടും ഇറങ്ങാനിടയാക്കി.അദ്ദേഹത്തിന്റെ മുൻപുസ്തകമായ ദ സെൽഫിഷ് ജീൻ ഉയർത്തിയതിനേക്കാൾ വിവാദമാണ്‌ ഈ പുസ്തകം സ്യഷ്ടിച്ചത്.
ഇതും കാണുക
വീസൽ പ്രോഗ്രാം
പുറംകണ്ണികൾ
Video Selected writings Audio
വർഗ്ഗം:നിരീശ്വരവാദികൾ വർഗ്ഗം:ജൈവശാസ്ത്രജ്ഞർ വർഗ്ഗം:മത വിമർശകർ വർഗ്ഗം:നിരീശ്വരവാദ പ്രവർത്തകർ വർഗ്ഗം:1941-ൽ ജനിച്ചവർ
വിരൽപ്പാട്
ശ്രീജനാർദ്ദനൻ രചിച്ച നാടകമാണ് വിരൽപ്പാട്. 2004-ൽ നാടകരചനയ്ക്കുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്. .
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:മലയാളനാടകകൃതികൾ
സുനിൽ ഖിൽനാനി
പ്രമുഖ പണ്ഡിതനും ചരിത്രകാരനും പ്രശസ്തമായ ദ ഐഡിയ ഓവ് ഇൻഡ്യ എന്ന ഗ്രന്ഥത്തിന്റെ രചയിതാവുമാണ്  സുനിൽ ഖിൽനാനി. കിങ്സ് കോളേജ് ലണ്ടൻ ഇൻഡ്യൻ ഇൻസ്റ്റിറ്റ്യൂട്ട് തലവനാണ്. .  2010-ലെ ബെർലിൻ പ്രൈസ് ഫെലൊ ആയിരുന്നു. 2005-ൽ പ്രവാസി ഭരതീയ സമ്മാൻ നൽകി അദ്ദേഹത്തെ ആദരിച്ചിട്ടുണ്ട്.
ജീവിതം
ഖിൽനാനി ന്യൂ ഡെൽഹിയിൽ ജനിക്കുകയും ആഫ്രിക്ക, യൂറോപ്പ്, ഏഷ്യ എന്നീ ഭൂഖണ്ഡങ്ങളിൽ വളർന്നു. കേംബ്രിഡ്ജിലെ കിംഗ്സ് കോളേജ്, കേംബ്രിഡ്ജ്, ട്രിനിറ്റി ഹാൾ എന്നിവിടങ്ങളിൽ നിന്നും അദ്ദേഹം ആദ്യമായി PhD നേടി.
പുറത്തേക്കുള്ള കണ്ണികൾ
വർഗ്ഗം:Pages with citations having redundant parameters വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1960-ൽ ജനിച്ചവർ
നദീമുഖം
സമുദ്രം, കടൽ, കായൽ മുതലായ ജലാശയങ്ങളിലേക്ക് നദി ചേരുന്ന സ്ഥലങ്ങളേയാണ് നദീമുഖം എന്ന് സ്വതേ പറയപ്പെടുന്നത്. ചെറു നദികൾ വലിയ നദികളിൽ ചേരുമ്പോൾ സംഗമം എന്നാണ് പറയപ്പെടുന്നത്. എന്നാൽ ചില നദികൾ ബാഷ്പീകരിക്കപ്പെടുന്നതിനാൽ അവയുടെ നദീമുഖം നിർണ്ണയിക്കാൻ ആവുകയില്ല.
വർഗ്ഗം:ഭൗമശാസ്ത്രം
നെടുമ്പാശ്ശേരി ഗ്രാമപഞ്ചായത്ത്
എറണാകുളം ജില്ലയിലെ പാറക്കടവ് ബ്ലോക്കിലെ ഒരു ഗ്രാമപഞ്ചായത്താണ് നെടുമ്പാശ്ശേരി. കൊച്ചി അന്താരാഷ്ട്ര വിമാനത്താവളം കൊണ്ട് രാജ്യാന്തര പ്രശസ്തിയിലേക്കുയർന്ന ഒരു ഗ്രാമപഞ്ചായത്താണ് ഇത്.
കുഞ്ഞുവാലൻ
ഏഷ്യയിൽ കാണപ്പെടുന്ന ഒരു നീലി ചിത്രശലഭമാണ് കുഞ്ഞുവാലൻ ശലഭം അഥവാ യാം ഫ്ലൈ (കാച്ചിൽ ശലഭം). പേര് സൂചിപ്പിക്കും പോലെ മനോഹരമായ വാലാണ് കുഞ്ഞുവാലന്റെ ആകർഷണം. നീണ്ടവാലും കടുത്ത മഞ്ഞനിറവുമുള്ള ഇവയെ തിരിച്ചറിയാൻ എളുപ്പമാണ്. മുൻചിറകിന്റെ അരികിൽ വീതികുറഞ്ഞ കറുത്ത വരയുണ്ടാകും. കാച്ചിൽ, കരീലാഞ്ചി എന്നിവയിലാണ് മുട്ടയിടുന്നത്.
പുറം കണ്ണികൾ
വർഗ്ഗം:കേരളത്തിലെ ചിത്രശലഭങ്ങൾ വർഗ്ഗം:നീലി ചിത്രശലഭങ്ങൾ
കൊൽക്കത്ത മെട്രോ റെയിൽവേ
കൊൽക്കത്ത നഗരത്തിലെ ഒരു ഭൂഗർഭ അതിവേഗ റെയിൽ‌വേ ഗതാഗതമാണ് കൊൽക്കത്ത മെട്രോ റെയിൽ‌വേ (ബെംഗാളി: কলকাতা মেট্রো), (മുമ്പ്: കൽക്കട്ട മെട്രോ റെയിൽ‌വേ). ഇതിന്റെ നടത്തിപ്പ് ഇന്ത്യൻ റെയിൽ‌വേയുടെ കീഴിലാണ്. ഇന്ത്യയിലെ ആദ്യത്തെ ഭൂഗർഭ റെയിൽ‌വേ പാതയാണ്. 1984 ലാണ് ഇതിന്റെ സേവനം തുടങ്ങിയത്. ഇതിനു ശേഷം ഇന്ത്യയിൽ ഒരു ഭൂഗർഭ റെയിൽ‌വേ പാത വന്നത് പിന്നീട് 2004 ൽ തുടങ്ങിയ ഡെൽഹി മെട്രോ ആണ്.
കൊൽക്കത്ത മെട്രോയുടെ പാത തുടങ്ങുന്നത് ഡം ഡം സ്റ്റേഷനിൽ നിന്നാണ്. പിന്നീട് പാർക് സ്ട്രീറ്റ്, എസ്‌പ്ലാന്റേ എന്നീ സ്ഥലങ്ങളിലൂടെ നീങ്ങി ടോളിഗഞ്ചിൽ അവസാനിക്കുന്നു.
ചരിത്രം
കൊൽക്കത്തയിലെ ഗതാഗത പ്രശ്നം കൂടുതലായതാണ് ഭൂഗർഭ റെയിൽ‌വേ എന്ന ആശയം ഉദിക്കാൻ കാരണം. 1949 ൽ അന്നത്തെ പശ്ചിമ ബംഗാൾ മുഖ്യമന്ത്രിയായിരുന്ന ബിദ്ധൻ ചന്ദ്ര റോയ് ആയിരുന്നു ഒരു പരിധി വരെ ഗതാഗത പ്രശ്നം പരിഹരിക്കാൻ ഭൂഗർഭ ഗതാഗതം എന്ന ആശയം അവതരിപ്പിച്ചത്. ഫ്രാൻസിൽ നിന്നും ഒരു സംഘം ഇതിനു വേണ്ടി ഒരു സർവ്വേ നടത്തുകയും ചെയ്തു. പക്ഷേ ഫലത്തിൽ യാതൊരു വിധ പ്രായോഗിക ഫലങ്ങളും കണ്ടില്ല. കൊൽക്കത്തയിലെ ഗതാഗത പ്രശ്നം വിണ്ടു രൂക്ഷമായിക്കൊണ്ടിരുന്നു.
ഈ ഗതാഗത പ്രശ്നത്തിനു പരിഹാരമായി 1969 ൽ മെട്രോപൊളിറ്റൻ ട്രാൻസ്പോർട് പ്രൊജക്ട് രൂപപ്പെടുത്തി. വളരെ വിശദമായ പഠനത്തിനു ശേഷം ഒരു അതിവേഗ ഗതാഗത മാർഗ്ഗം പണിയുക എന്ന തീരുമാനത്തിൽ എത്തുകയായിരുന്നു. ഇതിനു വേണ്ടി ഒരു മാസ്റ്റർ പ്ലാൻ 1971ൽ രൂപപ്പെടുത്തുകയും ചെയ്തു. കൊൽക്കത്തയിലെ അഞ്ച് പ്രധാന സ്ഥലങ്ങളെ ബന്ധിപ്പിക്കുന്ന 97.5 കി. മി. ദൂരത്തിലുള്ള റെയിൽ‌വേ പാത ഈ പദ്ധതിയിൽ വിവരിച്ചിരിന്നു. ഇതിൽ ഏറ്റവും പ്രാധാന്യം തിരക്കേറിയ ഡം ഡം ടോളിഗഞ്ച് എന്നീ സ്റ്റേഷനുകൾക്കിടയിൽ ഉള്ളതിനായിരുന്നു. ഇതിന് 16.45 കി.മി നീളമുണ്ടായിരുന്നു. പദ്ധതിക്ക് 1972 ജൂൺ 1-ന് അനുമതി ലഭിച്ചു. അന്നത്തെ ഇന്ത്യൻ പ്രധാനമന്ത്രിയായിരുന്ന ഇന്ദിരാഗാന്ധി 1972 ഡിസംബർ 29-ന് തറക്കല്ലിട്ടു. 1973ൽ നിർമ്മാണ പ്രവർത്തനങ്ങൾ തുടങ്ങുകയും ചെയ്തു .2010 ഡിസംബർ 28ന് കൊൽക്കത്ത മെട്രോ റെയിൽവേ ഇന്ത്യൻ റെയിൽ വേയുടെ പതിനേഴാമത്തെ മേഖലയായി പ്രഖ്യാപിക്കപ്പെട്ടു.
പക്ഷേ നിർമ്മാണ പ്രവർത്തനങ്ങളുടെ തുടക്കത്തിൽ തന്നെ ധാരാളം പ്രശ്നങ്ങൾ നേരിടേണ്ടി വന്നു. ധനലഭ്യതയിലുള്ള കുറവ് മൂലം പ്രവർത്തനങ്ങൾ 1977-78 ലേക്ക് നീണ്ടു. കൂടാതെ കോടതി പ്രശ്നങ്ങൾ, സാധന സാമഗ്രികളുടെ അലഭ്യത തുടങ്ങിയ മറ്റു പ്രശ്നങ്ങളും ഈ പാതയുടെ നിർമ്മാണ പ്രവർത്തനങ്ങളെ തടസ്സപ്പെടുത്തി. തുടക്കത്തിലെ തടസ്സങ്ങൾക്കു ശേഷം ഇന്ത്യയിലെ ആദ്യത്തേതും ഏഷ്യയിലെ അഞ്ചാമത്തേതുമായ ഭൂഗർഭ റെയിൽ‌വേ പാത 1984 ഓക്ടോബർ 24-ന്‌ ഭാഗികമായി പൊതുജനങ്ങൾക്കായി തുറന്നു കൊടുത്തു. 3.40 കി. മി നീളമുള്ളതും ഇടയിൽ അഞ്ച് സ്റ്റേഷനുകളും ഉള്ളതായ എസ്പ്ലാന്റേ - ഭൊവാനിപ്പുർ പാതയിലാണ് ആദ്യ സേവനം തുടങ്ങിയത്. ഇതിനു പിന്നാലെയായി 2.15 കി. മി നീളമുള്ള ഡം ഡം - ബെൽഗാച്ചിയ പാത 1984 നവംബർ 12-ന് ആരംഭിച്ചു. 1986 ഏപ്രിൽ 29-ന് യാത്രാ സംവിധാനം ടോളിഗഞ്ച് വരെ നീട്ടി. ഇതിന്റെ നീളം 4.24 കി. മി ആയിരുന്നു. ഇതും കൂടിയായപ്പോൾ കൊൽ‌ക്കത്ത മെട്രോയുടെ നീളം അക്കാലത്ത് 9.79 കി. മി യും, 11 സ്റ്റേഷനുകളും അടങ്ങുന്നതുമായിരുന്നു
പക്ഷേ, കുറച്ചു ഭാഗത്തെ സേവനം 1992 ഒക്ടോബർ 26-ന് നിർത്തി വെച്ചതു മൂലം മെട്രോ റെയിൽ‌വേയിൽ യാത്രക്കാരുടെ എണ്ണം ക്രമാതീതമായി കുറഞ്ഞു. പിന്നീട് ഒരു ഇടവേളക്കു ശേഷം അതായത് എട്ടു വർഷത്തിനു ശേഷം 1.62 കി. മി നീളമുള്ള ബെൽഗാച്ചിയ - ശ്യാം ബസാർ പാത ഡം ഡം - ബെൽഗാച്ചിയ പാതയോട് ചേർത്തു 1994 ഓഗസ്റ്റ് 13-ന് തുറന്നു. 1994 ഒക്ടോബർ 2-ന് 0.71 കി.മി. നീളമുള്ള എസ്പ്ലാന്റേ - ചാന്ദ്‌നി ചൌക് പാതയുടെയും നിർമ്മാണം പൂർത്തിയാക്കി. ശ്യാം ബസാർ - ഗിരീഷ് പാർക്ക് (1.93 കി. മി.) പാതയും, ചാന്ദ്‌നി ചൌക് (0.60 കി. മി.) പാതയും 1994 ഫെബ്രുവരി 2-ന് തുറന്നു. ഇതിന്റെ ഇടയിൽ 1.8 കി.മി. നീളമുള്ള വിടവ് പാതയും തീർത്ത് കൊൽക്കത്ത റെയിൽ‌വേ പൂർണ്ണമായും 1995 സെപ്റ്റംബർ 27-ന് സമ്പൂർണ്ണ സേവനം ആരംഭിച്ചു.
സാ‍ങ്കേതിക സവിശേഷതകൾ
കൊൽക്കത്ത മെട്രോയുടെ നിർമ്മാണം വളരെ സങ്കീർണ്ണതകൾ നിറഞ്ഞതായിരുന്നു. സിവിൽ, ഇലക്ട്രിക്കൽ, സിഗ്നലിംഗ്, ടെലികമ്മ്യൂണിക്കേഷൻ എന്നീ മേഖലകളിൽ ഇന്ത്യൻ എൻ‌ജിനീയർമാരുടെ പ്രായോഗിക പരിചയവും, വിദേശത്തു നിന്നു നേടിയ പരിചയവും കൊൽക്കത്ത മെട്രോയുടെ നിർമ്മാണത്തിൽ‍ കാണാവുന്നതാണ്. ഇതിന്റെ നിർമ്മാണ പ്രവർത്തനത്തിലും അതിനു ശേഷവും ഉള്ള ചില സവിശേഷതകൾ താഴെ പറയുന്നവയാണ്. ഇതിൽ പല സവിശേഷതകളും ഇന്ത്യയിൽ തന്നെ ആദ്യമായി വന്നതായിരുന്നു.
കോച്ചുകൾ
എല്ലാ ട്രെയിൻ കോച്ചുകളും, ഇന്ത്യയിൽ തന്നെ നിർമ്മിക്കുന്നതാണ്‌. ചെന്നൈ ICF എന്ന കമ്പനിയാണ് നിർമ്മിച്ചത്. വൈദ്യുത സാമഗ്രികളുടെ നിർമ്മാണവും വിതരണവും നടത്തിയത് ബാംഗ്ലൂരിലുള്ള NGEF എന്ന കമ്പനിയാണ്. മെട്രോ റെയിൽവേയുടെ എല്ല കോച്ചുകളും ICF വളരെ പ്രത്യേകമായി നിർമ്മിച്ചതായിരുന്നു. ഇത് കൊൽക്കത്ത മെട്രോ റെയിൽ‌വേക്ക് മാത്രമായി നിർമ്മിച്ചതായിർന്നു. ഇതിന്റെ ചില സവിശേഷതകൾ താഴെ പറയുന്നവയാണ്.
ഇത്രയും സങ്കീർണ്ണവും മികച്ചതുമായി ആസൂത്രണം ചെയ്ത ഈ മെട്രോ റെയിൽ‌വേ ഇപ്പോൾ കാര്യക്ഷമമായി പ്രവർത്തിക്കുന്ന ഒന്നാണ്. ഇതിലെ ഒരു ട്രെയിനിൽ ഏകദേശം 2558 പേർക്ക് യാത്ര ചെയ്യാനുള്ള സംവിധാനം ഉണ്ട്. .
വടക്ക് തെക്ക് പാത
കൊൽക്കത്ത മെട്രോ റെയിൽ‌വേയുടെ വടക്കു തെക്കു പാതയിലെ സ്റ്റേഷനുകൾ
വടക്ക് തെക്ക് പാതയുടെ എക്സ്റ്റൻഷൻ
ഈ പാതയിലുള്ള പുതിയ സ്റ്റേഷനുകൾ :
യാത്ര നിരക്കുകൾ
കൊൽക്കത്ത മെട്രൊയിലെ യാത്ര നിരക്കുകൾ സഞ്ചരിച്ച ദൂരത്തിനനുസരിച്ച് വ്യത്യാസപ്പെട്ടിരിന്നു. ഏറ്റവും ഒടുവിൽ നിരക്കുകൾ പുതുക്കിയത് 2001 ഒക്ടോബർ 1-ന് ആയിരുന്നു.
ഇപ്പോഴത്തെ നിരക്കുകൾ താഴെപ്പറയും വിധമാണ്:
ടിക്കറ്റുകൾ
താഴെ പറയുന്ന രീതിയിലുള്ള ടിക്കറ്റുകൾ മെട്രൊയിൽ ലഭ്യമാണ്
എല്ലാ മേഖലകളിലും ഈ ടിക്കറ്റുകൾ ലഭിക്കും.
സ്വയം നിയന്ത്രീകൃത നിരക്ക് ശേഖരണം
1994 ൽ ഒരു സ്വയം നിയന്ത്രീകൃത നിരക്ക് ശേഖരണം മെട്രോ റെയിൽ‌വേ ഏർപ്പാടാക്കി. ഇത് കാന്തിക സം‌വിധാനം ഉപയോഗിച്ച് ടിക്കറ്റുകൾ വിതരണം ചെയ്യുന്ന ഒരു സംവിധാനമാണ്. ഒരു സ്വയം നിയന്ത്രീകൃത ടിക്കറ്റ് മഷിനിൽ നിന്നും ലഭിക്കുന്ന ഈ ടിക്കറ്റുകൾ മുഴുവൻ യാത്രക്കായും ഉപയോഗിക്കാം.
സ്മാർട് കാർഡുകൾ
2005 ൽ മെട്രോ റെയിൽ‌വേ സ്മാർട് കാർഡുകൾ പുറത്തിറക്കി. RFID ചിപ്പ് ഉപയോഗിച്ച് പ്രവർത്തിക്കുന്ന കാർഡുകൾ ഉപയോഗിച്ച് ഒരു പ്രത്യേക തുക അടച്ച് വാങ്ങാവുന്ന ഈ കാർഡുകൾ ഉപയോഗിച്ച് യാത്ര ചെയ്യാവുന്നതാണ്. ഇത് സഞ്ചരിച്ച ദൂരവും തുകയും താനെ കണക്കാക്കുകയും കാർഡിൽ നിന്നും കുറക്കുകയും ചെയ്യുന്നു.